
E concurso di pintamento ‘I Love my Pet” pa 
muchanan di scol basico a produci 409 pintura 


Minister Andin Bikker impresiona cu talento di nos hobennan 

Marisol Lopez Tromp: 


“Ami no ta meti den ningun caso di corupcion” 




















DIABIERNA den oranan di merdia a surgi un con- 
frontacion na radio entre Parlamentario drs. Marisol 
Lopez Tromp cu e periodista Toko Winklaar. 

Tabata durante e noticiero di merdia cu e presentador- 
nan Toko Winklaar y Simon Arends tabata comenta 
riba e caso Avestruz, inval na mas o menos 10 adres na 
Aruba y Corsou, y a menciona nomber di Parlamentar- 
10 Marisol Lopez Tromp. A papia di dos inval cu a tuma 


lugar na adresnan cu tin di haber cu un famia Neme. 


A menciona cu e famia aki no ta conoci di a haya tereno 
for di e Gobierno anterior, pero si den e Gobierno cu 
tempo Marisol Lopez Tromp tabata Minister di Infra- 
structura. Inclusive e propio ex Minister Benny Sev- 
inger a menciona cu hopi di e documentonan cu nan 
a bay cure tabata di tempo cu Marisol Lopez Tromp 
tabata Minister. 

Ta parce cu esaki a “trigger” algo den Parlamentario, 
kende a bira yama e radio-emisora y a bay den un con- 
frontacion bisando cu e tin derecho pa duna su banda y 


cu e no a wordo consulta riba esaki. 


“Mi no ta envolvi den ningun caso di falsifica- 
cion, estafa of labamento di placa. Mi ta drumi 
anochi trankil. Tur mi documentonan ta na ordo 
y pesey mi a gana tur caso den Corte." 

El a menciona cu e tabata Minister mas cu 10 
aña pasa y Sevinger Minister 8 aña durante cual 
si tabatin algo ilegal, e lo por a haci denuncia. 
“Esey ami lo haci si mi mira cu algo no ta corecto 
of ta iregular. Pues ami no ta meti den ningun 
caso di corupcion," e Parlamentario a bisa. 


Na momento cu Ministerio Publico a manda su 
comunicado di prensa, a menciona cu e investig- 
acion ta concentra riba e añanan 2009 pa 2017 y 
esaki mesora a causa hopi speculacion. Pa cum- 
insa gran parti di 2009 AVP (cu tabata den Go- 
bierno y Minister Sevinger tabata Minister di 
Infrastructura) a goberna apenas 2 luna. 
Tabatin eleccion na september 2009 y e Gobi- 
erno nobo di asignatura berde a sinta for d1 30 di 
october, 2009 te 17 di november, 2017. 

Na di dos lugar, e fam Neme no ta aparece den 
e proceso di otorgamento di tereno di Gobierno 
berde. E ta conoci si den mundo politico y a wor- 
do hopi specula di su vinculo cu e politico Mari- 
sol Lopez Tromp tempo cu e ultimo aki tabata 
Minister, hayando supuestamente varios tere- 
no. Pero Lopez Tromp a bisa cu tur su documen- 
tonan ta na ordo. 


"P'esey mi a gana tur mi casonan den Corte." 
Niun momento el a desmenti cu Neme a yega 
di haya tereno di Gobierno tempo cu e tabata 
Minister di Infrastructura of si e tabata sponsor 
den campaña of no. Tur esaki ta keda habri pa 
aworaki. 

Awor ta keda na Ministerio Publico pa bin dilanti 
y specifica si ta solamente e periodo di Goberna- 
cion di AVP ta investiga, cual t'e denuncia haci 
dor di integrantenan di partido geel (MEP). 

Prome Minister Evelyn Wever Croes n'e habitantenan di Simeon Antonio y becindario 


Ley di Serlimar no ta trata compra di un incinerator 


Pero Gobierno kier sera e dump cu ta un peliger pa nos tur 


DIA 1 di october ultimo Prome Min- 
ister Evelyn Wever Croes a ricibi un 
carta di sra. Edwina Henriquez, den 
cual e ta expresa e desgusto di un 
grupo di habitante di Simeon Anto- 
nio y becindario contra e ley di Ser- 
limar. 

Prome Minister Evelyn Wever Croes 
a dicidi di reaciona y a informa en- 
cuanto e Proyecto di ley relaciona cu 
Serlimar. 


“Mi por constata cu su carta ta basa 
riba e hecho cu el a asumi cu e ley di 
Serlimar cu a wordo discuti den Par- 
lamento diarazon 2 di october, lo ta 
trata di un incinerator. Esaki no ta 
corecto. 

E ley di Serlimar tin como obhetivo 
pa garantisa un maneho adecua y in- 
tegral di desperdicio na Aruba. 
Esaki ta wordo haci e.o. door di aclar- 
ea e ley actual di Serlimar na unda 
cu e posicion financiero di Serlimar 
ta wordo fortalece p'asina Serlimar 
por ehecuta su trabou publico mas 
eficiente den nomber di pais Aruba. 


E cambio aki ta necesario pa logra un 
solucion nacional p'e procesamento 
sostenibel di desperdicio cu ta inclui 
e ciere definitivo di e dump na Parki- 
etenbos cu ta sumamente contamina, 
y mesora cuminsa cu e proceso di sa- 
nea y remedia e dump. 

E proceso di licitacion pa remedia 
Parkietenbos actualmente ta canan- 
do su curso. E resultadonan di e pro- 
ceso aki lo wordo haci publico pronto. 


Pa loke ta trata e tema di e 'Incinera- 
tor, mita afirma cu e cambio di ley di 
Serlimar nunca tabatin di haber cu 
e compra di un Incinerator grandi y 
ningun autorisacion a wordo otorga 
na e Minister di Medio Ambiente pa 
haci tal. 


E ley aki solamente ta trata di aclar- 
ea un tarea di maneho di Serlimar, 
cu ta inclui e recibimento di desper- 
dicio cu ta destina pa wordo procesa 
pa un incinerator, si en caso esaki 
wordo proba cu t'e mihor solucion pa 
Aruba. 














Dentro di poco bo lo wordo invita pa 


un encuentro informativo riba e tema 
aki”. 


Pa conclui, Prome Minister Evelyn 
Wever-Croes kier indica cu e dump 
di Parkietenbos te 'Incinerator di 
mas grandi na Aruba. E dump aki ta 
forma un peliger grandi pa salud di 
habitantenan di becindario y pa me- 
dio ambiente di Aruba. 

Nos Gobierno, Gabinete Wever-Croes 
ta determina pa resolve e probleman- 
an aki pa awor y pa semper, pasobra 


boso merece mihor”. 





Banco Central di Aruba victima di SMS scam 





Banco Central di Aruba (BCA) a tuma nota cu for di dia 
3 di october 2019, tin sms-nan cu ta wordo ricibi cu lo ta 
pretende di ta for di BCA. 
Manera: “Felicidades por haber ganado 1000$ visite 
ahora aqui [link] para confirmar su premio este BANCO 
CENTRALE OF ARUBA" 


E sms-nan aki NO ta di BCA y e no ta para responsabel 
pa nan. BCA ta lamenta e situacion malicioso y ta supli- 
ca publico pa NO contesta ni yama e number aki, paso- 
bra e sms-nan aki no ta di BCA y esnan cu a mandanan 


NO ta liga na ningun operacion relata na BCA. 

E concurso di pintamento 
‘| Love my Pet” pa 
muchanan di scol basico 
a produci 409 pintura 


Minister Andin Bikker impresiona cu talento di nos hobennan 











DIABIERNA 4 di october Dia di Bestia den un confer- 


encia di prensa extra ordinario a haci entrega di pre- 








mio ne muchanan cu a gana cu nan pintura. 


For di 29 scol a ricibi un total di 409 pintura y na fi- 





nal 12 mucha a haya premio. 
P'e 12 premionan a contribui Prome Minister, Minis- 
ter di Husticia, Minister pa Asunto Social y Minister 


di Enseñansa. 


Un mainta masha ameno na Bestuurskantoor, or- 
ganisa p'e Petit Comité cu a trece tur mucha hunto 
pa entrega nan, nan premio y firma nan certificado. 
Tanto e Ministernan como e miembronan di e Petit 
Comité a keda sorprendi p'e talento di e muchanan y 
tur detaye cu nan a pone den nan pintura. 

Di parti Minister di Husticia mr. Andin Bikker el a 
felicita tur mucha cu a gana y a keda hopi impresiona 


cu e talento cu nos hobennan tin. 


Minister Bikker a bisa cu esaki t'e prome paso pa 
duna contenido real na Ley di Cacho. E ley aki un 
par di aña pasa a pasa den Parlamento, pero pa duna 
contenido na dje ta debi na reto presupuestario, pero 
Gabinete Wever Croes a duna su compromiso cu pa- 


sonan firme pa duna contenido n'e ley di cacho. 


Den e concepto aki no solamente ta pa cuido di e ani- 
mal, pero e condicion cu e animal ta den famia, pero 
tambe e parti di aspecto cu hopi turista ta duna aten- 
cion na cuido di cacho. 

Minister Andin Bikker a felicita tur ganador y e 


comision pa nan trabou y pronto Gabinete Wever 





Croes lo duna contenido real n'e Ley di Cacho. 

Richeline Achantay Emer a gradua na 
Facultad di Ley na Universidad di Aruba 




















DIAHUEBS 3 di oc- 
tober 2019 a gradua 
na Facultad di Ley na 
Universidad di Aruba 
sra. Richeline Achan- 
tay Emer. El a gradua 
defendiendo su tesis 


titula: 


“Het vervallen er- 
kenningsverbod. 


Nog steeds een treur- 


It was 15 years ago today that Fun Miles started out. 
Time sure flies when you're having fun! 


spel voor sommigen! 


Een onderzoek gericht Now, after one and a half wild decades, nearly 2.5 million Fun Miles are saved 
and redeemed every day at almost 200 points of sale on 4 islands. Cardholders 
hap van erkenningen are constantly redeeming their Miles for shopping, travel, fuel, hardware, 

restaurant visits, and much more. We like to think that Fun Miles adds an 


van buitenechtelijke extra touch of fun to people's lives, and we're pretty proud of that. 


op het Nederlandersc- 


kinderen door gehuwde 
Of course, we owe it all to you, our cardholders, partners, cashiers, media 


mannen: relations, and our dynamic team. We are deeply grateful for your incredible 
support, the countless beautiful memories and all the fun we’ve shared! 


Comision di examen 

mE As a heartfelt thank you, there will be tons of specials, events and promotions 
a consisti di e miem- for everyone. Stay tuned for all the festive details. We look forward to exploring 
bronan: Mr. M.C.F.E. the fun together for many more years to come. Masha, masha danki! 


Gielen: Prof. mr. dr. R. The Fun Miles team 
de Groot, mr. dr. J. Is- 
raél y mr. A.M. Els 








I.I 
Universidad di Aruba y | 
AWEMainta ta felicita “di Qu * b € 5 
sra. Richeline Achantay KK C y» Mes: A 
Ss” 





= y = “e —— iHe = = s A 
Emer cu su logro. — XC ; E wl 





AWEMainta 


Diasabra, 5 October 2019 





Minister Dangui Oduber: 
“Salud di e ser humano Ye 
topico central di ley di Serlimar”” 


E siman aki un di e cosnan mas comenta den 
comunidad t'e cambio cu Parlamento ta tratan- 
do riba e ley di Serlimar. Pa Minister Dangui 
Oduber un cos ta sigur, e salud di e ser humano 
t'e topico central y esun di mas importante den 
tur discusion cu ta ser hiba. 


“E no ta un secreto cu pa hopi aña como pueb- 
lo nos ta sinta cu e problematica di e dump na 
Parkietenbos. Esnan mas afecta den e caso aki 
te ciudadanonan di Simeon Antonio y cercania, 
kendenan dia'den dia'fo mester soporta molest- 
er di holo, musca y sin laga afo problemanan di 
salud cu esaki a trece cu ne. 

Pa prome biaha den historia, por mira un gabi- 
nete cu a tuma seriedad pa atende cu asunto 
aki, di forma responsabel y cu determinacion", 
Minister Dangui Oduber a expresa. 


Segun e mandatario, e topico no ta uno facil pa 
atende mirando cu tin hopi aspecto cu ta hunga 
rol y ademas cu ta tratando na acomoda e nece- 
sidad di tur esnan directa- of indirectamente 
afecta. Tur persona, gremio, instancia envolvi 
den e proceso di e ley aki tin un cos cla: E efecto 
mas importante t'e mehoracion di salud cu e re- 
mediacion di Parkietenbos ta trece cu ne, segun 


e mandatario. 


BO MESTER DI WASTE BUCKET RESIDENCIAL 
OF COMERCIAL? 


10 yrd 
Small Bucket 


20 yrd 15 yrd 
Big Bucket Junior Bucket 











Minister Dangui Oduber: “E hecho ta cu awor 


tin un discusion habri, un democracia real. E no 
ta un discusion solamente financiero, sino uno 
cu un base mas amplio, na unda bo kier garan- 
tisa cu e personanan mas directamente afecta 
tin e mesun e derecho di tin un calidad di bida 
saludabel manera tur otro ciudadano tin riba e 
pais aki.” 


E raport di PAHO a conclui cu Parkietenbos 
mester wordo sera mas pronto posibel. Nos a 
pone den nos programa di gobernacion cu nos 
lo percura pa haci esaki tambe pa cumpli cu nos 
programa. 

Finalmente Minister Dangui Oduber a expresa 
cu e ta eherce su deber como mandatario encar- 
ga cu salud di forma serio y ta sostene tur inicia- 
tiva y/of proyecto cu ta garantisa un mehoracion 
den e calidad di salud di tur persona, ya sea ta 
trata un parti so di nos isla of e comunidad com- 
pleto. “Un Aruba saludabel t'e esencia integral 
di e maneho cu ta ser hiba n'e momento aki p'e 
cartera di salubridad", e Minister a expresa. 

Parlamentario Robert Candelaria (AVP) 


Na beneficio di ken y pa ki motibo 
ta pusha e Ley Maneho di Sushi 


Parlamentarionan no ta convenci y ta urgi pa duna mas splicacion 








DURANTE tratamento di e ley di maneho 
di desperdicio, Parlamentario di fraccion 
di AVP, Robert Candelaria tambe a hiba 
palabra y na su turno a bin cu varios punto 
importante dilanti. El a menciona cu tin 
problema hopi sensitivo den e asunto aki 
unda cu no un of dos empresa, pero ta 
papia di pan di hopi famia den temponan 
asina dificil. 


E Parlamentario a bisa di ta di acuerdo cu 
mester bin un solucion pa maneho di sushi 
di nos pais. Comunidad ta biba den un 
tempo cu sushi no ta djis un problema mas. 
Sushi a bira un strategia di oportunidad y 
uno grandi. Pero e pregunta ta ken mester 
beneficia di e oportunidad aki? 

E no mag di ta algo cu ta yuda niun otro 
cu t'e pueblo na prome lugar. Robert 
Candelaria ta bisa cu e no ta convenci cu 
esey t'e caso aworaki. No ta parce, basa 
riba e informacion cu tin awor, cu t'e 
pueblo t'esun cu lo beneficia si e ley aki 
pasa. 


E impresion ta cu e ley aki a subi mesa di 
repente y mester pasa rapidamente. No tin 
claridad pa nan como Parlamentario pakico 
esey t'e caso y pakico asina liher. Tin hopi 
oportunidad mas dilanti pa yega na un bista 
completo di e situacion. Lamentablemente 
no ta haya oportunidad pa mira tur, segun 
e ta bisa. 

Actualmente ta bibando den un tempo 
cu tin hopi malcontento den comunidad 
pa aumento di prijs, hopi hende ta perde 
trabou. Gobierno enbes di kita e presion 
for di riba e pueblo, e ley aki ta pone cu e 
inseguridad ta aumenta poco mas. 


Creando na mes momento inseguridad 
pa cu e otro empresanan den e mercado 
aki y nan empleadonan, ta conta igual pa 
empresa chikito na unda hende ta purba 
lanta algo na cas pa nan biba y sostene nan 
famia. 


Parlamentario Candelaria ta remarca cu 
tur esnan envolvi ta keda confronta cu 
un aumento di gasto anual barbaro. Otro 
ehempel ta di hende cu ta busca baki di 
sushi pa limpia nan propiedad, caminda 
nan tambe lo mira aumento di gasto hopi 
grandi. Esaki lo descurasha hende pa haci 
nan propiedad limpi, of e ta encurasha 
hende pa tira sushi otro caminda. 

Cliente di otro empresanan cu no ta Serlimar 
lo mester paga mas, sector empresarial 
mester paga mas, turistanan mester paga 
mas. E ta puntra, cual argumento tin pa 
contra aresta esak1? Empresa, turista y local 
mester paga mas? Tur esaki ta preguntanan 
cu a bin dilanti durante reunion di parti 
Parlamentario Candelaria. 

Aumento di gasto pa cu recoge y procesa 
sushi na final di cuenta lo pasa pa pueblo 
cubri. Pero e pregunta ta keda, pakiko? 
Ken ta wordo beneficia? 

Aumento di gasto pa tur empresa, 
principalmente e chikitonan cu por resulta 
den consecuencia grandi te cu por resulta 
cu algun por cera nan porta. Esaki no ta 
cumbini ni Gobierno, ni sector priva. Pero 
asina mes ta mira cu ta pusha e ley. Kico 
t'e motibo, e ta puntra. 

Manera a bisa, ta mustra cu tin pura pa pasa 
e ley, pero den un reunion di Comision di 
Finanza y Asunto Economico luna pasa 
cu AHATA, a mustra cu nan a propone un 
opcion pa un investigacion imparcial pa 
mira con ta bay procesa sushi. 

Berdad cu e ley aki su esencia direct no ta 
pa incinerator, pero e ley ta referi na dje y e 
ta prepara y habri caminda p'esaki. Dicon 
no ta warda y busca tur informacion prome 
cu forsa pa pasa un ley? Kico lo pasa si 
e investigacion mustra riba algo mihor? 
Awor si e mustra cu e loke e ley actual tin 
riba mesa no t'e mihor solucion? 

Lo tin cu djis acepta pa sigui den e caya 
cu a drenta, sin busca tur informacion p'e 
mihor decision prome? 


SI E LEY NO TA PA INCINERATOR, 
DICON TIN PROCESO DI RFI? 
(Request for information) 

Pa keda un rato riba e incinerator, si tene 
na cuenta cu e calculo di 300 miyon lo 
mester keda paga dor di pueblo pa loke lo 
bin despues di e ley aki cu ta e incinerator, 
kico t'e calculo di aumento di gastonan 
mensual pa pueblo? Con lo cobra esaki? 
Lo nifica mas belasting of aumento di otro 
gastonan? 


Teniendo na cuenta cu e suma aki di 300 
miyon ta mas cu Green Corridor y Hospital 
hunto, dicon no a opta pa un solucion mas 
pagabel y mihor pa medio ambiente? No a 
haci uzo di un procedura pa yega na otro 
alternativa, pero si a rechasa esun cu sector 
priva a presenta. 


DICON NO A OPTA P'E OTRO 
ALTERNATIVA DI EXPORTA E 
SUSHI? 

Pregunta na Minister tabata si e por a 
duna un splicacion di cobransa pa ora haci 
peticion pa baki di sushi na cas si e ley aki 
pasa? Cuanto lo cobra pa ton ora hiba sushi 
di cas? 


Tur pensamento ta indica cu e ley no ta 
mucho cla, pasobra tin hopi cos cu a puntra 
caba y e ley no ta duna claridad. E ley no ta 
mustra cu e ta na bienestar di Serlimar, ni 
otro empresa, ni Land Aruba. 
Beneficionan no ta cla, mientras e 
aumentonan di prijs pa diferente grupo den 
nos comunidad, cu ta preguntanan cu ainda 
no ta contesta. 


Robert Candelaria ta di pensamento cu e 
ley no ta oportuno y mester keda rechasa. 
Ora pensa riba e ley aki y tur e cosnan cu 
no ta concreto rond di dje, manera kico t'e 
motibo pa pusha e ley asina liher y con 
esaki ta na beneficio di tur empresa y pais 
Aruba etc, *e ta lagami pensa riba un dicho 
popular. E dicho aki ta un den e mundo di 
logica cu normalmente ta referi na un pato. 
Den e caso aki ta pensa cu un ahuste simpel 
ta perfecto den e tratamento di ley aki: “ if 
it looks like a fox, barks like a fox, walks 
like a fox, then it probably is a fox". 


a 


AWEMainta 


Diasabra, 5 October 2019 





Team di Aruba ta cla y bon prepara 
pa Torneo di Reino 2019 na Bonaire 





Minister di Husticia mr. Andin Bikker cu suma placer 


a anuncia diahuebs mainta durante un conferencia di 
prensa cu e biaha aki Torneo di Reino ta tuma lugar na 
Bonairo di 6 pa 11 di october. 

Un torneo organisa conhuntamente cu Ministerio di 
Husticia di Hulanda, Aruba, Corsou y Sint Maarten cu 
ta cay bou Stichting Laurens, cu su Presidente Prins 
Pieter Christiaan van Oranje. 


Delegacionnan di Aruba, Corsou, Sint Maarten, ta par- 
ticipa den Basketball, Futbol y Baseball. Wega di Re- 
ino ta conoci bou di diferente lema, p.e. Hulanda y Bo- 
naire t'e lema: “Alleen jij bepaalt wie je bent” na Aruba 
e lema ta: “Bo futuro ta den bo man”, na Corsou: ‘Ami 
mes y mi logronan' y na Sint Maarten: “I am my own 


Icon". 


E proyecto aki tin un programa special di interven- 
cion pa muchanan di edad di 12 pa 15 aña cu ta atende 
Middelbare Praktijkonderwijs y no ta forma parti nor- 
malmente di un deporte organisa. Meta principal di 
e proyecto ta pa medio di clinica di deporte, duna pa 
profesionalnan riba tereno di baseball y futbol y di un 
federacion di un club deportivo. 

E programa tin un duracion di 10 luna unda kier me- 
hora comportacion positivo, mehora resultadonan posi- 
tivo escolar y tambe duna oportunidad pa participa den 
un deporte di grupo. 





V. mnis ib cien 20 3 ica nan cara anal kaa 
jeartice nacta vam ale 3 pamm hs Domani vow panum el 
hata d. Dar valli y Deir tima. 
Eq anm ta arma yax 
-ALLEEN SU BEPAALT WIE JE BENT 
- AMI MI MES | MAI 
- BO FUURO TA DEN BO MAM 

GOBIERNO DI ARUBA 


Despues di e preparacion di 10 luna ta clausura e pro- 
grama di intervencion cu e Koninkrijkstoernooi den un 
di e paisnan den Reino. Net un aña pasa, Aruba tabata 
huesped di e torneo aki cu a bay hopi positivo. 
Minister Bikker ta hopi gradici na tur persona cu a 
yuda e muchanan di Aruba pa haci esaki posibel y par- 
ticipa den e ciclo aki. 

E prome Torneo di Reino a tuma lugar na Aruba na 
aña 2016 na Corsou 2017 na Aruba na 2018 y Bonaire 
ta anfitrion e aña aki. 

Mayoria di e torneo ta tuma lugar den e siman di vakan- 
tie di october p'asina e muchanan ta liber di scol y por 
bay asisti n'e torneo. 


E aña aki na Aruba e proyecto a cuminsa pa medio di 
un comision di bureau di Husticia cu a puntra sra. 
Jacqueline van Putten pa coordina e proyecto aki y 
tambe coordina e team di baseball conhuntamente cu 
sr. Clement, kende tambe a coordina e team di futbol. 
Minister tambe a reconoce sra. Sandra Brown, mama 
di Xander Bogaerts, kende pa medio di su fundacion 
a yuda cu e team di Baseball y ta hopi orguyoso cu su 
ayudo. 


Minister Bikker ta gradici n'e team cu lo ta presente na 
Bonaire conhuntamente cu e muchanan n'e Torneo di 
Reino. Minister Bikker ta sigur cu e muchanan ta bon 
prepara pa representa Aruba dignamente. 


Diasabra, 5 October 2019 


AWEMainta 


Dl 





Minister Andin Bikker lo compaña e teamnan 
di Aruba pa Torneo di Reino na Bonaire 





E tomco di reino 2019 m un torneo unda ku 
partisipantenan di 5 pais lo hunga wegnnan cli 
fuibol, baseball i baskerbal. 


E ckipoman ta forma pu: 


-ALLEEN JIJ BEPAALT WIE JE BENT 


- AMI MI MES | MI LOGRONAN 
- BO FUURO TA DEN BO MAN 
7-1 AM MY OWN ICON 


GOBIERNO DI ARUBA 


|A Fer oN > A AI Taa 


E teamnan cu lo participa den Torneo di Reino na Bonaire ta di 
mucha homber entre 12 pa 14 aña y Aruba tin un team di tanto 
Baseball como Futbol. E meta principal, cu e muchanan mester 
atende un Middelbare Praktijkonderwijs y no mester forma parti di 
ningun team cu ta exigencia di Stichting Laurens. 

Pa forma e team di Baseball a cuminsa busca e muchanan cu ayudo 
di sr. Matheuw, Polis di Bario, sr. Willy Willems di Centro di Bario 
Brazil y hunto cu sra. Jacky van Putten a acerca diferente scol na 
San Nicolas. Nan ta EPB, SPO unda a papia cu e docentenan y asina 
a logra haya 20 mucha pa cuminsa train. 


P”e proyecto mester di material y eynan a bati porta di sra. Sandra 
Brown kende mesora a yuda cu mil amor p'e muchanan por cuminsa 
practica. E training nan tabata dos bes pa siman na veld di Centro 
di Bario Brazil den oranan di atardi. Pa tin training mester di coach 
unda a acerca sr. Roberto Kock, Norman Silvania, Esman Jones y sr. 
Matheuw, kendenan a forma e team di coach p'e muchanan y Carlos 
Benjamin, kende a coopera hopi bon cu e team. 


Na luna di augustus/september mester a selecta 12 mucha, pasobra 
ta 12 so por bay y sra. Jacqueline van Putten a bisa cu tabata poco 
dolor pa bisa algun mucha cu nan no por a forma parti mas di e 
team. Den e team selecta tin mucha di EPB, SPO, Scol duna un Man 
y Caiquetio School cu ta un team hopi mixto. 

P”e coachnan tampoco no tabata facil pa scoge e muchanan, pasobra 
tabatin exigencia cu e mucha mester a presenta na tur e training, 
scol di e mucha mester ta positivo y tabatin hopi contacto cu e scol 
y tabata spera disciplina di e mucha tambe. 

Sra. Jacqueline van Putten ta sigui splica cu banda di e deporte, 
Hulanda ta bisa cu mester educa e muchanan. 


Na luna di juli a organisa un mini camp cu apoyo di Minister Bikker 
a continua cu e camp dos bes pa siman. E muchanan a haya lectura 
unda Vocero di Polis, Lito Lacle a splica kico ta bario y kico ta 
criminalidad y kico un hoben por topa na caminda si e no scoge bon 
den bida. 

Gregory Milliard tambe a duna su parti special cu ta experencia di 
bida. Tabatin John Tromp di INSAM cu a duna EHBO y sra. Vis, 
un psicologo cu a duna un parti p'e mucha siña ken e ta. Tambe 
a bishita Brandweer na Tanki Flip, Parke Arawa y training center 
di Gregory Milliard unda e muchanan a haci practica di MMA. Pa 
logra tur esaki a haya bon cooperacion di Shaba Pastry, Gerencia 
di Parke Arawa, Arubus, Chogogo Tour y Fofoty cu a coopera cu 
transporte. 


Pa loke t'e preparacion pa bay Bonaire a bin ripara cu 7 mucha 
no tin pasport, esey kiermen cu nunca na no a biaha, pero cu bon 
cooperacion a logra p'e muchanan haya nan pasport. E parti uniform 
di Baseball, mayoria di e gastonan a cay bou Ministerio di Husticia 
y a logra cubri tur e gastonan. Cada mucha lo biaha uniforma unda 
dilanti ta bisa Aruba y patras e lema ‘Bo futuro ta den bo man”. 


Diadomingo mainta e team den compania di Minister Bikker ta sali 
pa Boneiro y tur otro delegacion lo yega hunto. Dialuna mainta e 
muchanan lo haci weganan recreativo y apertura oficial ta na Stadion 
Antonio Trenidad. Pa 4'or tin Futbol unda Hulanda lo hunga contra 
Bonaire y Minister Bikker ta saca e prome bala. 

Diamars Aruba lo hunga contra Hulanda, diarazon Aruba lo hunga 
contra Sint Maarten y contra Corsou. Parti atardi e delegacionnan 
lo cana den e apertura di Regata cu un desfile cu bandera nacional y 
Aruba ta participa. 


Diahuebs Aruba ta hunga contra Bonaire y despues 4”or tin clausura 
na Stadion Antonio Trenidad y diabierna tur delegacion lo regresa 
nan pais. 


Di parti Minister Bikker y sra. Jacqueline van Putten ta hopi gradici 
pa tur apoyo ricibi for di comerciante y instancia manera di e.o. 
Elvis Tromp kende a percura pa un cuadra pa regala Prins Pieter 
Christiaan van Oranje como recuerdo di Aruba. Tur e ayudonan aki 
ta pa nos muchanan y henter e delegacion di Aruba bay bon prepara 
pa Torneo di Reino na Bonaire 2019. 

The Strongest Man of Aruba a cuminsa 
ayera nochi n'e fabuloso MooMba Beach 

E di 4 edicion di e competencia, The Strongest Man 
of Aruba a cuminsa ayera na MooMba Beach. For di 
ayera te cu diadomingo awor, unda riba e beach lo te 
showcase, unda e hombernan mas fuerte di Aruba lo 


demostra kico nan tin. 


Durante e competencia MooMba sigur ta cla pa recibi 
fanatic, famia y miembronan di e atletanan. 

Lo tin musica bibo pa entretene tur presente. 
Competencia Strongest Man of Aruba lo wordo asisti 





pa hombernan fuerte di Mariniers Kazerne Savaneta. 


Registra awo! 
Manda bo e-mail na noticia@awemainta.com 


Ricibi AWEMainta tur dia den bo inbox 

Consulta di trabou entre 


Ministerionan di Enseñansa, 
Cultura y Sciencia di 4 pais 
den Reino Hulandes 





RECIENTEMENTE a tuma lugar na Bonaire un 
reunion di representantenan di Ministerionan di Edu- 
cacion, Cultura y Sciencia di Hulanda, Corsou, St. 
Maarten y Aruba. 

Esaki tabata e prome consulta, despues cu e Minister- 
nan di Enseñansa y Cultura a reuni na februari ultimo. 
Durante e reunion aki e representantenan di e 4 Min- 
isterionan a bin hunto pa discuti varios topico tocante 


educacion, cultura y ciencia. 


Pa Aruba riba tereno di Cultura sra. Ruby Eckmeyer a 
representa Ministerio di Finansa, Asunto Economico y 
Cultura. Sra. Anne Marie Proveyer y sra. Gina Ras-de 
Kort a representa Ministerio di Enseñansa, Ciencia y Desa- 
royo Sostenibel. 

Tur e conseheronan di Minister di e 4 paisnan a reuni 
pa prepara p'e siguiente reunion di Ministernan 'Vier- 
landen Overleg' cu lo tuma lugar dia 11 y 12 di novem- 
ber e aña aki na Hulanda. 


E aña aki tambe ta tuma lugar e Conferencia General 
di UNESCO na Paris for di dia 12 te cu 27 di novem- 
ber. Den cuadro di esaki a prepara un documento cu e 
Ministernan di Caribe Hulandes hunto cu Minister di 


Hulanda lo bay presenta n'e conferencia menciona. 


Tur 4 Minister di Reino lo hiba palabra durante di e 
conferencia general di UNESCO. 


Den e asina yama '4 Landen Ministrieel Overleg' cu a 
tuma lugar na februari na Corsou, e empleadonan pu- 
blico a haya e tarea pa lanta gruponan di trabao na niv- 
el di departamento, unda den colaboracion cu eventual 
otro organisacionnan, ta traha di un manera structura 
cu otro. E trabounan ta keda ehecuta a base di un acu- 
erdo cu e Ministernan di tur 4 pais a firma riba tereno 


di cultura, ensefiansa y ciencia. 


E diferente gruponan di trabao ta traha riba tereno di 
Profesionalisacion di Maestro; Efecto Civico di e estu- 
dionan di ley den Reino; Acoplacion di e sistemanan 
di ensefiansa den Reino; Pasantia pa studiantenan di 
MBO/EPI entre e islanan den Reino; Financiamento 
pa estudio; Agenda pa Investigacion; Biblioteca Digi- 
tal; Lantamento di un Fondo pa Investigacion Cultur- 
al; Herencia Cultural Intangibel y Herencia Cultural 
Aquatico. 

Cada 3 siman e conseheronan di e Ministernan con- 
cerni ta reuni cu otro via video conference p'asina moni- 
torea e trabounan cu mester tuma lugar segun e pal- 


abracionnan cu e Ministernan a haci. 

Kiwanis Club of Aruba a realisa un total 


Di 19 proyecto, 4358 ora di 


servicio comunitario den Ana 
Kiwanistico 2018 — 2019 








E ultimo reunion di Kiwanis Club of Aruba p'e aña Ki- 
wanistico 2018- 2019, cu a tuma lugar na Fish House 
Restaurant tabatin su toke diferente, unda a gradici e 
miembronan pa nan dedicacion y amor pa sirbi e comu- 
nidad di Aruba. 

Tumando e reto pa Presidente di club di Kiwanis cu 
mas afia di existencia na Aruba, ta representa un re- 
sponsabilidad y compromiso firme. 


Un compromiso cu sigur Edalitza Weller a sa di de- 
mostra di a cumpli cabalmente conhuntamente cu e 
sosten di e miembronan, cu como boluntario ta traha 
na bienestar di e comunidad y primordialmente p'e 
muchanan di Aruba. 

Mester remarca cu Edalitza t'e Presidente femenino 
mas hoben y alabes e prome *SLP" femenino pa bira 
Presidente di e club. 

Durante e afia a ehecuta exitosamente un cantidad 
di proyecto manera; Paga Tino! “School Traffic Signs" 
proyecto pa seguridad den trafico. 




















Den e proyecto a participa Cuerpo Policial, DOW y 
Watty Vos Boulevard Project Company. 


Un total di 24 borchi a wordo instala na scol basico 
y preparatorio. Universal Children's Day, No Sconde 
Mas y Kiwanis One Day na Colegio Felipe B. Tromp. 


Kiwanis Club of Aruba a participa cu un stacion den 
Global Money Week na luna di november 2018 y maart 
2019 organisa pa Banco Central di Aruba hunto cu otro 
instancianan financiero. Pasco den Bario, Bikes Back 2 
Life, Competencia di Flie, Bon Bista, Smile Makers y 
Back 2 School. 

Como tambe campaña di conscientisacion den trafico 
Kiwanis Club of Aruba conhuntamente cu New India 
Assurance a lansa “Join the movement DNT TXT € 
DRIVE” e prome video a wordo lansa na luna di feb- 
ruari cu Alto Comisario di Polis sr. Andrew Hoo, y e di 
2 video cu e atleta hoben Karyme Acosta a na luna di 
Juni. 

Sigui na pagina 13 > 

< Continua di pagina 12 


Traffic Thermometer retonde di San Nicolas, Fiesta cu 
nos Grandinan, Kiwanis Hands-On Day na Anglo Kleu- 
terschool, Clint Whitfield Oustanding Student Award y 
Oscar Antonette Exceptional Student Recognition. 


Kiwanis Club of Aruba a haci donacionnan substan- 
cial na diferente organsacion manera; YMCA, Wit Gele 
Kruis Aruba, Fundacion Muchila Creativo, storia di 
mucha “E Cuebanan Scur”, Fundacion Siñami Paso pa 
Paso Aruba, Stichting Thuiszorg Aruba, Casa Cuna, 
Stichting Trampolin pa Trabou y Grupo Scout Cacique 
Macuarima. Conhuntamente cu e otro clubnan di ser- 
vicio a haci un donacion tambe na Flatstone Ballpark. 


Pa realisa e cantidad di proyecto- y donacionnan men- 
ciona ta danki n'e fondonan recauda di e 2 eventon- 
an grandi cu ta ser teni anualmente, cu ta Wine Gala 
Charity Gala of Thrones y Fundraising Golf Tourna- 
ment. 

Como tambe den temporada di fin di aña e proyecto di 
“Secure breakfast for a child for one month”. 

Cu e compromiso pa guia y ekipa e muchanan pa ta lid- 
er mañan den nos comunidad, Kiwanis Club of Aruba 

ta sponsor 5 “Service Leadership Clubs”; Key Club Co- 
legio Arubano, Key Club San Nicolas, CKI EPI, Build- 
ers Club Mon Plaisir y Aktion Club Sonrisa. Service 
Leadership Program” te programanan patrocina pa 
Kiwanis Club of Aruba n'e scolnan caminda ta siña e 
hobennan for di tempran liderazgo, con pa traha den 
ekipo, organisa proyecto- y eventonan pa recauda fon- 
do, y e importancia pa duna bek y contribui cu e comu- 
nidad. 


Presidente Edalitza Weller ta gradici tur e miembro- 
nan pa nan tempo, amor y dedicacion. Alabes ta gradi- 
ci tur compania of persona, cu di un of otro manera a 
contribui y aporta na Kiwanis Club of Aruba durante 
aña 2018 — 2019. Di e forma aki e miembronan por a 
sigul eherce nan pasion cu ta trabou boluntario y asina 
sigul aporta na un manera positivo na pais Aruba. 


Presidente actual Edalitza a wordo reeligi y lo sigui 
sirbi como Presidente di Kiwanis Club of Aruba, cu ta 
cumpliendo na luna di november benidero 55 aña sir- 
biendo e muchanan y comunidad di Aruba. Ta desea e 
directiva completo hopi exito. 

Empleado y clientenan di SETAR invita pa training di Ruckus 




















E compania Ruckus Networks a aserca SETAR pa hunto 
haci un evento pa splica tanto interno como externo di 
nan servicionan. SETAR tin hopi aña trahando conhunt- 
amente cu Ruckus. Nan ta provee SETAR cu solucion pa 
Internet cu nan wireless Wi-F1 access point. 


Diamars 24 di September ultimo, SETAR a tene un train- 
ing interno pa empleadonan di diferente departamento 
tecnico pa por siña di Wi-Fi 6 y solucionnan cu Ruckus 
ta bin cune pa cliente. 

E evento aki a wordo patrocina pa WAV, Inc. cu ta un 
distributor di LTE, wireless broadband, networking y 
ekipo di Wi-Fi. 


Durante e training a splica over di Wi-Fi 6, cu ta e 
siguiente generacion di e tecnologia di Wi-Fi, y solu- 
cionnan cu lo beneficia SETAR y su clientenan. Diara- 
zon 25 di september SETAR a organisa un lunch na El 
Gaucho caminda a invita algun cliente tambe pa haya 
presentacion di Ruckus. Asina aki SETAR ta sigi traha 
pa informa y ofrece su clientenan un mihor experiencia. 

Faye Ranch, un sanctuario 
special pa cabay mey-mey di 
naturalesa bunita di Jamanota 





UN regalo di Prome Comunion awe a resulta 
den unico sanctuario di cabay na Aruba. E trata 
di un esfuerso inicia pa Frederique Drost cu 
sosten di su casa, Oliver de Jong. Hunto nan a 
lanta e fundacion Equine Sanctuary Aruba, ESA 
cu ta carga e nomber Faye Ranch. 

Faye Ranch ta dirigi n'e rescate di cabaynan 
malo, zwak of hasta mal trata. 


“E nomber ta basa riba unda nos tabata biba, na 
Houston. Nos adres tabata Faye Road, y eynan 
mi tabata traha cu un sanctuario di cabay tambe, 
“ Drost a splica. 

Frederique Drost a nace y a lanta na Hulanda y 
semper tabatin interes den cabay. Su mayornan a 
regal'e un pony dia cu el a haci su Prome Santa 
Comunion, Parinka, cu e mester a comparti cu su 
ruman chikito. Pero despues el a haya su propio 
cabay, Lightfeet, mesun nomber cu e cabay den 
e serie di buki popular di mucha, Arendsoog. 
Di e tempo ey, el a enfoca su mes riba nan cuido 
y tin mas di 40 aña ta traha cu e animalnan. 


E profesion di su casa a permiti e famia de 
Jong/Drost biba rond mundo, incluso na Aruba. 
Despues di un periodo na Merca, a scoge pa 
biba permanentemente na Aruba y a cumpra un 
cas cerca di Parke Nacional Arikok cu ta brinda 
hopi espacio pa a lanta un sanctuario. Pasobra 
esey semper tabata e pensamento di Frederique. 
E trabou a cuminza cu ayudo di su casa y yiunan, 
pa prepara e tereno yena cu hubada, tuna y 
bringamosa, sera e tereno y prepara un espacio 
pa e habitantenan special por sconde di solo. 


E prome dos cabaynan cu a bin keda na Faye 
Ranch tabata Olympia y Rocky. E prome enfoke 
di Frederique tabata pa traha riba e pianan di 
e cabaynan. Lamentablemente no por a yuda 
Olympia, cu tabatin hopi dolor. Awe Prince ta 
compaña Rocky. 

Faye Ranch lo no por tuma mas cu cuater cabay 
pareu, simplemente pasobra e espacio no ta 
suficiente pa mas. 


PAKICO E PIANAN 

Drostta un specialista di hoef. Eta un specialismo 
unda ta trata e pianan y e ‘hufianan’ di cabay y 
hasta burico. E hoefnan ta mas importante pa 
salud di e bestianan aki cu hende ta kere y dor 
di pone zapato di hero bou nan, no solamente ta 
debilita nan, pero a lo largo ta afecta e nervionan 
cu ta conecta e pianan di e animal. Dor di e hero, 
e pianan ta debilita ya cu nan no ta sinti e piso, e 
vloer, e tera mas. Consecuentemente, cabaynan 
por desaroya artritis y hopi sufrimento, segun 
Drost. 


A] contrario, un cabay of burico no mester di 
un hero bou nan hoef, cu ta di e mesun material 
cu hufia, pues ta crece. Movecion natural ta 
tene e crecemento bou control. Tanto cabay 
como burico como tal mester di hopi espacio pa 
nan move y asina tene e hoef bou control, na 
un forma natural. Un cabay mester di cana un 
minimo di 16 kilometer pa dia pa su hoef keda 
bou control y no crece y bira un problema. 
“Mester compara e hoef como un huña, pero 
cu ta necesario pa cana riba dje. E hufía por 
sigui crece si no keda feil'e. Un zapato di hero 
ta manera un acrilico riba un hufia di hende. 
Despues di tempo e acrilico ta debilita y daíia 
huña. Pero contrario na hende, un cabay mester 
di dje pa wanta su peso. Y riba dje, e hoef ta sigui 
crece cu e hero, y ta deforma cu tur consecuencia 
p'e animal. 


Ademas, “un zapato di hero, un hoefijzer, ta hasta 
kita stabilidad di un cabay. Un cabay por slip 
masha liher dor di e hero," Frederique a conta. 
Es mas, dor di e hero, e cabay ta experiencia 
mas di 800 biaha e impacto ora di cana, compara 
si e no tin e zapato di hero. 

Frederique como tal, ta sostene e tournan di 
cabay na Aruba, pasobra e ta un forma pa saca 
e animalnan pa cana. E ta urgi sinembargo, pa 
tene cuenta cu e horario, pa evita solo pisa y 
tambe pa cuida e pianan y particularmente e 
hoefnan. Pues pa tene cuenta cu e bienestar di 
e cabaynan. "Ideal, lo kita e heronan, pa evita 
slipmento y impacto fisico." 


E trabou ta hopi. Traha cu hoef afecta no ta 
facil y Frederique ta tene henter un record di 
tur locual e ta haci y ta saca potret pa mustra e 
progreso. N'e momentonan aki e ta traha cu un 
of dos boluntario, y aunke cu veterinarionan ta 
yuda, nan no ta specialisa den e tipo di trabou 
aki. 

Sinembargo, Faye Ranch ta conta cu sosten di 
e.o. Wit Gele Kruis pa verband y otro necesidad. 
Y te cu awor, ta famia de Jong mes ta paga pa tur 
cos. E speranza ta cu por haya mas sosten. 

N'e momentonan aki, por busca mest di cabay, 
a cambio di sea un apel of wortel pa duna e 
cabaynan pa come. 





Pero mas cu tur cos, Frederique kier educa 
comunidad riba cuido di cabay y como tal ta bay 
habri porta pa muchanan di scol por bishita e 
rancho. Di e forma aki, muchanan por aprecia 
e balor di cuida un animal y tambe siña e 
importancia pa duna cabaynan e espacio natural 
necesario. E efecto di un cabay riba bida un 
hende por ta grandi. 


Un cabay por trece trankilidad, y Frederique 
a nota esaki cu un hoben cu tabata yud'e n'e 
rancho. Un hoben intrankilo, cu no por a bay scol 
cu a logra haya dominio riba su ansiedad e.o. 
dor di yuda e cabaynan y a cambio, e inspiracion 
di e animalnan. Y aunke cu Faye Ranch no ta 
dirigi riba personanan cu autismo, muchanan 
den e spectrum, “esnan cu por anda cu bestia, lo 
por bishita tambe," Frederique a splica. 


En todo caso, e ta un proyecto mas cu ta enrikese 
nos pais, p'asina ilustra cu Aruba ta un lugar cu 
por brinda amor y cuido n'esnan mas vulnerabel, 
incluso cabaynan cu mester di mas atencion, 
sin crea impacto. Al contrario, Faye Ranch ta 
promove matanan local cu ta duna cuminda y 
sombra na e cabaynan y ta plama cuminda rond 
di e tereno pa stimula e animalnan pa cana. 


Den e dianan di calor tabata duna awa 
constantemente. Ademas di e cabaynan, Faye 
Ranch tin bij, galifía y cu e parhanan local 
manera Chuchubi, Gonzalito y Trupiaal, ta 
controla tambe e presencia di musca. Den otro 
palabra, e meta ta un operacion sostenibel sin 
cu mester uza insecticida y cu tog no ta crea 
molester. 


Pa sosten, por tuma contacto cu Faye Ranch riba 
Facebook si kier haci trabou boluntario. Y pa 
donacion, bishita equinesanctuary.weebly.com 

Fiesta Patronal Santisima Virgen Mama Maria 
di Alto Vista ta promete di bira hopi grandi 


E t'e fiesta Catolico mas grandi di henter aña 





E Nobena Nacional na honor di nos 
Patrona stima Santisima Virgen di 
Alto Vista te cu awor ta un exito 
grandi, na unda un cantidad di fiel 
di tur parokia di nos pais a sigui’e 
tur dia. 


Despues di misa dia 6 di october 
diadomingo, e Virgen lo ser insta- 
la den porta di e Kapel cu un bista 
riba henter nos comunidad. 
Despues lo sigui e Vigilia dor di 
gruponan di oracion di nos pais. 
Esaki ta cuminsa for di 7:30'or di 
anochi te cu 11:30'or cu presencia 
di Santisimo riba Altar na Kapel di 
Alto Vista. 

A keda comproba cu e rayonan cu e 
ta sali for di Santisimo ta cura en- 
fermedadnan, ta pesey fielnan ta 
ser invita pa asisti sin falta y com- 
paña nos Virgen stima na vispera 
di Su fiesta. Dia 7 october dialuna 
tur parokia lo uni forza pa duna nos 
Patrona stima, Santisima Virgen di 
Alto Vista, un bunita homenahe. 


E misa solem canta ta cuminsa pa 
exactamente 6'or di atardi. Ta ser 
spera un record di fiel/Catolico, tu- 
mando na consideracion e exito di e 
Nobena Nacional. 


Peticionnan riba e dia aki ta ser 
tuma te cu 5'or di atardi y pa 5:15'or 
lo cuminsa pa anuncia nan. Ta ser 
pidi pa haci esaki mas cortico cu ta 
posibel. Tur aña tin un cantidad 
rekord di peticion. 


Hoben, famia, grupo di oracion, di 
deporte, politiconan y henter comu- 
nidad Catolico di nos dushi pais ta 
ser invita pa bin duna nos Mama 
Maria di Alto Vista stima, un buni- 
ta homenahe, riba su dia. 





Atraco arma na ‘Zhou Guang’ Bar den Caya Jose Geerman 





DIAHUEBS anochi den careda di ll’or y mey, ta 


drenta un informe di un atraco arma cu lo a caba di 


sosode na Zhou Guang Bar situa den Caya Jose Geer- 
man. Mesora ta manda un patruya di Polis n'e sitio. 
Na yegada e Polisnan ta topa cu un homber, kende ta 
declara cu el a bay den baño y a tende un persona grita 
“Atraco”, di susto e homber a tira su cartera color preto 
riba vloer pa sconde. 





El a sigui declara cu algun seconde despues un homber 
a bin ta punta un arma di candela den su direccion. 
Segun su persona e homber tabata color scur y tabatin 
un sweater Roos/Cora bisti y jeans. 


Despues e agentenan a papia cu un dama y e dama a 
declara cu e tabata tras di caha na momento cu tres 
homber desconoci pa su persona a drenta y un di e 
hombernan a puntra e dama pa placa, 


E hombernan a bay cu full e caha y den e caha taba- 
tin mas cu 800 florin. Tambe e dama a declara cu e 
hombernan despues di a coi e cash register, nan a core 


bay direccion zuid 


Personal di TBP, Recherchenan di Atraco Team a pre- 
senta n'e sitio p'asina haci mas investigacion. Slachtof- 
ferhulp tambe a wordo pidi n'e sitio. 

Aruba Bank ta Celebra Customer Appreciation Week 2019 


E yabi di bon servicio t'e rela- 
cion cu e compania ta crea cu e 
cliente. Aruba Bank ta conciente 
di e importancia di un relacion 
sano entre e banco y su clientela 
y ta p'esey anualmente ta gradi- 
ci su clientenan y ta promove 
un ambiente servicial y amabel 
na tur sucursal di banco rond di 


Aruba, pa expresa e gratitud. 


Cuminsando dialuna 7 di octo- 
ber Aruba Bank lo celebra *Cus- 
tomer Appreciation Week" ca- 
minda cu lo intensifica e gesto 
di bisa “danki” den un siman di 
celebracion. 

E aña aki Aruba Bank lo ta ac- 
tivo riba e pagina di Facebook 
di banco https://www.facebook. 
com/Arubabank/ caminda cu lo 
por comparti experiencianan su- 
perior diariamente. Na tur su- 
cursal di Aruba Bank clientenan 
lo ricibi treat special. 


Ademas di e ambiente di cele- 
bracion na cada sucursal Aruba 
Bank keda pendiente p'e popu- 
lar “Surprise moments” cu pre- 


mionan fabuloso! 





Invitacion misa pa mucha na 
Parokia Sagrado Curazon di Hesus 


TA invita tur mucha y nan mayor pa un Santo y nos pueblo di Aruba. 


Sacrificio di Misa special pa mucha diadomingo, 6 

di october pa 10:00am na misa di Savaneta. “Famia cu ta resa hunto lo keda hunto”. Inverti 
Bin scucha Hesus su Palabra y ricibi E den Santa den bida spiritual di bo yiunan - ta inverti den nan 
Eucaristia pidiendo bendicion pa bo mes, bo famia salbacion, según P. Andres Makowiec 





Hu 

Parlamentario drs. Shailiny Tromp-Lee (MEP): 
Ley di Serlimar MEP lo encamina un proceso amplio 


Cu meta pa yega na solucion y duna mas oido n'e preocupacion y sugerencianan di stakeholders 


DIA 2 di october 2019 a inicia cu tratamento di e Ley di 
Cambio di Serlimar. Shailiny Tromp-Lee ta remarca cu ta 
prome biaha desde cu el a bira Parlamentario cu el a expe- 
riencia cu tur 20 representante di pueblo a hiba palabra. 
Tabata un dia hopi largo y apenas a logra termina cu e 
prome tanda. 


Segun Shailiny Tromp-Lee, fraccion di MEP a encamina 
un proceso amplio caminda a sinta cu diferente stakehold- 
ers e.o ATIA, KVK, AHATA, Ecogas/Ecotech, Arcadis y 
Stichting Parkietenbos. 

Mas cu claro a reuni tambe y a haya presentacion dife- 
rente biaha dor di e Minister encarga. E reunionnan aki a 
conduci na hopi pregunta y sugerencianan, cual na mesa 
di reunion a keda trata y discuti cu Minister Otmar Odu- 
ber. 


E proceso aki a conduci cu na inicio di e reunion publico 
ya caba Minister a presenta un prome nota di cambio ca- 
minda el a duna atencion na algun di nos preocupacion y 
sugerencianan presenta. 

Simultaneamente fraccion di MEP, preparando p'e re- 
union a traha riba un amienda cu a haya su debido aten- 
cion durante prome tanda. 


Tromp-Lee ta indica cu durante e reunion publico e por a 
tuma nota cu opositornan tabata trata e Cambio di Ley di 
Serlimar mescos cu e t'e Ley di Minister pa pidi mandato 
pa realisacion di un incinerator. 

Mas remarcabel ta cu Tromp-Lee ta bisa cu e por a scucha 
y mira e reaccion di publico presente cu a pone realisa mas 
y mas cu esaki t'e impresion general cu ta existi y cu a ser 
crea. 

Tromp-Lee ta pensa cu banda cu ya pa algun tempo tin 
informacion y link incorecto a keda haci pa cu e ley aki, ar- 
ticulo 1 A lid c den e Cambio di Ley tambe ta hunga un rol. 


E articulo aki ta bisa, Tromp-Lee ta cita e ley: ‘omschrijv- 
ing beheer van afval: c. beheren en exploiteren van een 
plant waar afval, die bestemd is om te verbranden in een 
grote, gesloten verbrandingsoven, in ontvangst wordt ge- 
nomen. 

Mirando cu no obstante e hecho cu na inicio di reunion 
Minister a enfatisa y subraya cu e ley aki no tin nada di 
haber cu un incinerator y hasta a duna un splicacion cor- 
tico den ki fase nos ta ainda pa loke ta trata e proceso pa 
scoge e tecnologia cu lo keda scogi pa den futuro nos bay 














procesa sushi aki na Aruba, Tromp-Lee a haci e peticion 
na Minister pa evalua seriamente pa saca e lid c aki for di 
e ley. 


Na final di prome tanda Minister Otmar Oduber a informa 
di lo haci esaki. Tromp-Lee ta spera cu asina por crea tog 
un poco di trankilidad. Tromp-Lee ta d1 opinion cu na mo- 
mento cu Gobierno tuma decision na ki manera nos ta bay 
procesa sushi aki na Aruba, lo percura pa e leynan nece- 
sario. 

Por ultimo Tromp-Lee a pidi Minister Otmar Oduber pa 
splica pueblo un biaha mas, pa pueblo mes por scucha, con 
e proceso pa cera Parkietenbos lo ta, cuanto tempo e ta bay 
tuma y kico ta e plannan pa sanea y desaroya e localidad. 


Durante reunion opositornan tabata enfatisa e hecho cu 
den e ley na ningun caminda ta para cu ta bay cera Parki- 
etenbos y Tromp-Lee ta remarca cu na su lugar Minister 
Oduber a contesta nan cu e ceramento di Parkietenbos ta 
forma parti di e maneho di Gobierno y no ta keda poni den 
un ley. Enberdad ora ta haci politikeria ta mal informa 
pueblo, mientras nan sa mihor. 

Tromp-Lee ta termina bisando cu manera poni den Pro- 
grama di Gobernacion Gabinete Wever-Croes lo percura 
pa cera, sanea y desaroya Parkietenbos. 

Posicion di hende muher den liderasgo: 
Compromiso di "Un Women” pa yuda Aruba stipula un 
maneho pa crea mas oportunidad pa hende muher 


PROME Minister Evelyn Wever-Croes semper a expresa 
e importancia di hende muher den liderasgo y esaki no ta- 
bata diferente durante e siman na Nacionan Uni na unda 
Premier Wever-Croes a pone hopi atencion riba e tema di 
e posicion di hende muher y con pa crea mas oportunidad 
pe ser femenino por bay padilanti. 

N'e desayuno cu Prome Minister a organisa a asisti dife- 
rente hende muher den posicion di liderasgo. Un inten- 
cion imporante tabata pa discuti diferente posibilidad pa 
stimula muchanan muher pa sigui den e ramo di tecnolo- 
gia p'asina por contribui mas den e futuro desaroyo riba e 
tereno aki. 

E reunion aki, segun Prome Minister, tabata uno suma- 
mente fructifero na unda a asisti un cantidad di ser fe- 
menino exitoso cu diferente area di experticio cu alabes a 
duna nan compromiso pa yuda Aruba crea mas oportuni- 
dad pa nos mucha y hobennan femenino y asina prepara 
nan mihor pa futuro. 


Premier Evelyn Wever-Croes tabata tambe un invitado na 
un evento organisa pa UN Women titula “She Decides” na 
unda e tabata parti di e panel. E discusion di e evento aki 
tabata riba cuido medico y aceso pa cuido medico pa hende 
muher. 

Manera ta conoci, na Aruba, AZV ta duna e cuido medico 
n'e ser femenino, pero keto bay tin preocupacionnan cu e 
tema di embaraso hubenil pa motibo cu esaki por ta un 
obstaculo p'e hoben por sigui studia cu por strobe tambe 
pa para riba su pianan den futuro. 


Premier Wever-Croes a enfatisa e importancia di em- 
podera e hende muher, for di mucha caba, p'asina nan por 
tin un mihor futuro. 

“*Ta hopi importante pa nos no permiti niun hende stroba 
nos den e meta pa empodera e hende muher mas y bira 
exitoso. Ta di lamenta, cu riba e tereno internacional ora 
ta toca e tema di derecho di hende muher, no ta haña e 
mesun atencion of e atencion necesario y esaki ta algo cu 
sigur mester wordo cambia,", Prome Minister a enfatisa. 


Finalmente Prome Minster di Aruba a reuni cu Director 
Ehecutivo di UN Women, señora Phumzile Mlambo-Ngcu- 
ka. UN Women ta un organisacion di Nacionnan Uni cu 
ta dirigi specificamente riba e posicion di hende muher, e 
derecho di hende muher y e oportunidadnan cu tin cu crea 
pa hende muher. 





Durante e reunion aki a bin na un compromiso cu UN 


Women ta bay yuda Aruba den stipula e maneho y bin cu 
institucionnan firme cu por atende cu e problemanan di e 
ser femenino p'asina por crea mas oportunidad pa nan. 

E Director Ehecutivo di UN Women a haci un apelacion na 
Prome Minister pa sigui cu e lucha p'e derecho di hende 
muher, ya cu ta costumber cu solamente ora tin un ser 
femenino den posicion di liderasgo, atencion ta wordo poni 
n'e tema aki cu t'asina importante ya cu hende muher 
mester tin mesun derecho cu hende homber. 


Prome Minister a gradici Director Ehecutivo di UN Wom- 
en, señora Mlambo p'e compromiso cu nos pais den yuda 
nos den e proyecto importante aki. Esaki sigur ta un logro 
grandi pa nos pais y pa nos mucha y hendenan muher en 
general na unda cu e hende muher por haya mas oportuni- 
dad pa desaroya den igualdad den tur tereno. 

E meta ta pa no laga niun hende atras. 

Pa Biblioteca Hubenil 


E fecha di apertura di su Festival di Buki 
pa Mucha ta asercando 


APERTURA lo tuma lugar dia- 
bierna dia 1 di november na Cas 
di Cultura. Bishita na scolnan lo 
tuma lugar di 4 t/c 8 di november. 
Lema di e aña aki ta: Ban lesa, bi- 
aha y gosa. 


Lo tin un exposicion tambe den 
cuadro di Festival di Buki pa mu- 
cha tanto na Playa como na San 
Nicolas. 

Biblioteca ta spera un grupo gran- 
di di autor di buki pa mucha cu lo 
bishita scolnan riba nos isla. 


Parti di e grupo ta 2 persona spe- 
cial di Corsou, sra. Cathleen Giter- 
son y Tio Ali. 

Cathleen ta un escritor, poeta, 
declamado, ilustrador, compositor 
y cantante di cantica di mucha. E 
ta gusta tur loke tin di haber cu 
rima, poesia, cantica, chiste, cha- 
rada y cuenta. 


For di chikito Cathleen tabata 
skirbi su mes poesia, rima y canti- 
canan. E tabata gusta para dilanti 
di spiel cu su microfono den man, 
cu tabata consisti di sea un peña of 
skeiro di cabei y asina tabata decla- 


ma, canta of baila su mes obranan. 


Cathleen tabatin diferente amigo 
of fanatico imaginario na ken e ta- 
bata presenta su obranan literario. 
Tambe e tabata gusta hunga scol 
cu diferente mata den pochi cu e 
tabata pone un tras di otro den rij. 
Cathleen mes tabata traha su pop- 


chinan cu tabata consisti di un sim- 


pel palo na cua e tabata mara sea 


streki of repi di paña como cabel. 
Tambe e tabata bolter basora, mop 
y harpa boc'abou y para combersa 
oranan largo cu nan tocante tur 


COS. 


Su mama si no tabata keda masha 
contento ora e mester a mop casy e 
yega haya su mop tur na cabey cu 
vlecht cu elastik y streki aden. Di 
e manera aki Cathleen a desaroya 
un vocabulario y un imaginacion 
amplio y colorido cu a stimula tam- 
be su amor pa literatura y musica. 
Cathleen a debuta na aña 2010 cu 
su obra literario pa hoben y adulto 
titula 'Djis un Pensamentu' y a lan- 


sa su website www.djisunpensam- 
entu.com. 


E siguiente aña el a ricibi e ‘Pre- 
mio UNESCO pa idioma materno 
Papiamentu 2011' den e categoria 





profesional. 

E ta gusta experimenta cu esti- 
lonan literario, gusta hunga cu idi- 
oma y ta skirbi tocante tur tipo di 
tema. 

Cathleen stima naturalesa y mu- 
sica tambe un mundo. Su buki pa 
mucha titula: 'Arko Íris: 101 rima 
pa mucha' ta masha gusta cerca e 
chikitinnan. Como Tanchi Cathy el 
a compone y lansa e cdnan pa mu- 
cha: 'Arko Íris: 11 Kantika pa mu- 
cha’, ‘Arko Íris: Kantika pa mucha. 
Volúmen 2' y ‘Hip Hip Hurá: Kan- 
tika pa selebrá'. 


Cathleen a studia idioma y lit- 
eratura Spaño na Universidad di 
Utrecht y a obtene e grado di doc- 
torandus y a sigui studia despues 
pa bira docente di Spaño. Cathleen 
ta gusta publica obranan cu ta ed- 
ucativo, inovativo y agradabel pa 


nos muchanan. 

Den Festival di Buki pa Mucha 
E aña aki, e tio faborito di tur mucha, 
Tio Ali a haci 25 ana 











NA 1994, Alvin Inecia a cuminsa hunga e rol di ‘Tio 


Ali. Pa por bira Tio Ali, Alvin ta bisti un camisa cu 
yama 'Dashiki'. E ta un paña un tiki hancho y di hopi 
color, 

Tio Ali ta bisti casi casi semper un carson blanco. Ma- 
sha poco biaha Tio Ali ta bisti carson di color. Y na pia 
Tio Ali ta bisti sandalia of gewon sapato. 

Tio Ali ta yama tur hende homber Tio y tur hende 
muher Tanchi. Y e muchanan mes e ta yama Dushi. 


Tin biaha tambe cu Tio Ali ta yama mucha muher 
“Galiña” y mucha homber “Yonkuman”. 

Locual Tio Ali ta haci, nos ta yama: “Entretené pa 
Educá”. Pues Tio Ali ta haci cos leuk cu muchanan pa 


siñanan algo. Anto pa haci esey Tio Ali ta usa verso 
cu ta Rima, Ritmo, zonido y Movimento. Pues Tio Ali 
ta usa verso den cua tur palabra ta caba cu e mesun 
sonido. 

Por ehempel Raton, Balvon, carson, Diarazon, Colon. 
Pues “Compa raton, ta sinta den balcon, ta laba su 
carson, p'e haya/bisti diarazon”. 


Despues Tio Ali ta papia e palabranan ey cu hopi zjei- 
tu y den ritmo p'asina e bira ritmico. Anto banda di e 
sonido di su bos Tio Ali ta pone sonido di un instru- 
mento cu yama Tambu. Esey ta pone e piesa haya e 
nomber Poesia ritmico. Esaki Tio Ali a siña cerca un 
otro Tio cu yama Richard Hooi. 

Tio Richard su nomber di artista tabata Yerba Seku’. 
Y delaster, Tio Ali a pone movimento hunto cu e ritmo. 
No movimento djis pa baila, pero movimento p'e mu- 
cha por haci loke e ta bisando den e poesia ritmico. 
Esey ta yuda cu e mucha ta siña loke Tio Ali trece mas 
lihe. 


“Pues pa un hende por yama mi Tio Ali, mi mester 
tin un Dashiki bisti, un carson blanco, un sandalia of 
sapato y un tambu den mi man of bou di mi brasa”. 
Tio Ali ta felis di por ta na Aruba e aña aki atrobe pa 
por celebra su 25 aña hunto cu e dushi muchanan di 
Aruba cu semper a trata Tio Ali cu hopi, hopi, hopi 
cariño y amor. 

Na aña 2015 Tio Ali a saca un buki specialmente dedi- 
ca na scol y muchanan di Aruba. Claro na docentenan 
tambe. 

E buki yama: “Mannan di Futuro di Aruba”. E buki ta 
completamento na Papiamento. Un biaha un hende a 
puntra cua ta Tio Ali su transport faborito. Y Tio Ali a 
contesta: “Pensamento”. 

Den pensamento Tio Ali ta bay tur caminda rond 
mundo. Y un caminda cu Tio Ali ta bay hopi biaha den 
pensamento ta Aruba. Specialmente scolnan di Aruba. 
Pero pa bay bek n'e pregunta, e transport cu mas Tio 
Ali ta usa ta su auto. 

Tiponan di personalidad 


(parti |) 
Drs. Marisol M. Krosendijk, psicologo NIP-DAS 


BO tawata sa cu tin diferente tipo di personalidad? - 
Bo a yega di tende di personalidad tipo A of B? - Bo per- 
sonalidad ta influencia bo trabou? - Bo personalidad ta 
influencia bo escogencia di pareha? - Bo personalidad 
ta influencia e demas relacionnan cu bo tin den bida? 


BO KIER SA KI TIPO DI PERSONALIDAD 

BO TIN? 

Cu e articulo aki ta provee un splicacion practico di dos 
diferente tipo di personalidad. E teoria di e diferente 
tipo di personalidadnan aki, esta personalidad tipo A 
of tipo B ta describi un patronchi di comportacion dife- 
rente y ta bin di añanan 50. E teoria aki awe un dia ta 
hopi popular pero alabes hopi critica pa hopi psicologo. 


E meta ta pa ora bo caba di lesa e articulo aki bo tin 
mas comprondemento di e teoria di personalidad, bo 
por reconoce bo mes den un di nan sin duda y tambe por 
compronde bo mes mas y crece como persona. 'Aristotle' 
a bisa: “Conoce bo mes ta e comienso di tur sabiduria”... 
Prome cu cuminsa bay mas riba e tipo di personalidad 
nan A y B, ta importante pa cuminsa na splica kico ta 
personalidad mes. 


Personalidad ta un conhunto di caracteristica cu ta 
distingui y caracterisa nos como sernan humano y ta 
predici di un forma of otro nos comportacion y actitud- 
nan. 

E personalidadnan tipo A y B ta dos tipo di personali- 
dad diferente cu a origina for di e teoria desaroya dor 
di cardiologonan Meyers Friedman y Ray Rosenman 
(Meyer Friedman and Ray H. Rosenman, 1974). 
Maske e personalidad tipo B ta un parti importante di 
e teoria di e cardiologonan aki, e ta importante pa bisa 
cu hopi mas ta conoci di personalidad tipo A. E articulo 
aki ta bay profundisa mas den e personalidad tipo A. 
Den un otro articulo nos lo sigui cu personalidad tipo B. 


UN TIKI MAS DI E HISTORIA DI E TEORIA AKI 
E personalidad tipo A primeramente a wordo describi 
como un factor di riesgo pa problemanan cardiaco den 
añanan 50 dor di cardiologonan Meyer Friedman y Ray 
Rogenman manera ya caba menciona. Despues di 10 


aña di estudio entre hombernan saludabel entre 35-59 
aña Friedman y Rosenman a calcula cu e comportacion 
di hendenan di tipo A ta haci e riesgo di problema car- 
diaco dos bes mas grandi, maske e hendenan aki di otro 
manera ta saludabel. 


Prome cu sigui mester bisa cu tin diferente enfoke y 
teoria pa splica personalidad. Nos mester tene na cuen- 
ta cu kisas nos no ta pertenece 100% na un categoria 
concreto paso ta normal cu cada un di nos por presenta 
caracteristicanan cu ta pertenece na ambos. 
Importante ta pa nos no fiha riba nos diferencianan cu 
ta haci nos diferente den bida cu otro, pero corda locual 
Julian Huxley a yega di bisa: E mayor fortuna di mun- 
do ta e variedad di personalidad individual cu tin. 
Añadiendo n'esaki, nos tin cu siña balora y respeta cu 
un ser humano por ta diferente cu bo y esaki ta ok, pa- 
sobra bo personalidad ta diferente cu esun di dje. Mes- 
cos cu abo tin derecho di existi tal cual bo ta. 

Un otro persona cu no ta igual na bo tambe tin e derecho 
aki. Derechonan humano ta inclui e derecho riba bida 
y libertad, libertad di sclavitud y tortura, libertad di 
opinion y expresion, e derecho di trabou y educacion y 
hopi mas. 

Tur hende tin derecho riba esaki sin discriminacion. 
Comprondiendo otro nos por tin mas harmonia, respet 
y union. Asina ta ban profundisa nos mes riba e topico 
aki. 


KICO TA E CARACTERISTICANAN DI PERSON- 
ALIDAD TIPO A VS TIPO B? 

Segun e Asociacion Psicologico Americano, e ta lo 
siguiente: Tipo A: “Un patronchi compleho di compor- 
tacion y emocion cu ta inclui un enfasis excesivo riba 
competencia, agresion, falta di pasenshi y hostilidad. 


Tipo B: Compara cu e patronchi di comportacion di tipo 
A, aki bo por mira hendenan cu ta menos competitivo, 
menos agresivo, y menos hostil den nan comportacion 
y emocionnan. 

Kisas bo ta pensando cu locual ta skirbi aki riba ta hopi 
restrictivo. P'esey mes nos ta bay profundisa nos mes 
mas den cada tipo den e articulo aki y su siguiente parti. 


E teoria di personalidad di Friedman y Rosenman ta 
describi hende cu personalidad Tipo A y B como lo 
siguiente: Personalidad tipo A: 

Ta gusta sali; 

PERSONALITY TYPES 
— JA 


Ta Ambicioso 

- Ta organisa 

- Ta consciente di status 

- Ta sensitivo 

- No tin pasenshi 

- Ta ansioso 

- Semper ta envolvi den maneho di tempo 


Personalidad Tipo B: 

- Ta relaha 

- Ta menos gestressed 

- Tin mas pasenshi 

- Tin tendencia pa laga cos pa despues 
- Ta innovativo 

- Ta creativo 


ELABORANDO MAS RIBA 

PERSONALIDAD TIPO A 

Hendenan cu personalidad tipo A hopi biaha ta adicto 
na trabou. Nan ta pusha nan mes cu mucho ‘deadline’ 
y nan no por deal bon cu retraso, ambivalencia y 1nefi- 
ciencia. 

P'esey puntualidad ta hopi importante p'e tipo di per- 
sonanan aki y nan ta spera di otro di ta mesun puntual 
cu nan. 


Den casonan extremo, e hendenan aki lo desaroya un 
rabia riba otronan cu ta papia of traha poco poco. Nan 
ta irita nan mes y bira inkieto ora nan mester warda 
den rij of wordo retrasa dor di caos. 

E hendenan aki cu e tipo di personalidad A hopi biaha 
ta haya nan mes mas confronta cu ‘burnout’. Placa ta 
hopi importante den e bidanan di e hendenan aki. Den 
nan experiencia, placa ta representa seguridad y pod- 
er y tin biaha nan por te hasta pensa cu tur cos ta na 
benta. 

Hendenan cu e tipo di personalidad aki ta basa nan re- 
lacionnan riba placa, ta gasta placa pa mustra afeccion 





of interes y hopi bes ta pensa den terminologia di placa. 


E compleho di superioridad cu e hendenan aki ta lucha 
cu ne hopi biaha tin consecuencianan desagradabel pa 
nan bida priva, primordialmente pa nan relacionnan. 
E parehanan di e personanan aki mester acepta cu tra- 
bou ta mas importante pa nan cu e relacion. 


Hopi biaha e hendenan cu e personalidad aki ta hay'e 
dificil pa nan haya un pareha, pasobra nan ta pone 
expectativanan halto pa nan mes, pero tambe pa nan 
parehanan. No lubidando cu e ta dificil pa nan relaha 
y nan ta prefera di traha nan so mas hopi, cu ta social. 
Nan ta considera mustra emocion como un señal di de- 
bilidad y nan ta kere cu emocion ta un obstaculo cu por 
stroba nan den logra nan meta. 


PERSONALIDAD TIPO A Y TRABOU 

Hendenan cu e tipo di personalidad aki ta experiencia 
mas stress relata cu trabou y menos placer den e trabou 
cu nan ta haci. Nan ta desapunta dor di cosnan chikito 
y no ta tolera trabou cu no ta finalisa, caos of desordo. 
Nan tin un mecha cortico hopi biaha y nan por ta direct 
y por wordo considera “bruto” of “mal educa”. Dor cu 
nan tin habilidad propio cu ta guia nan y motivacion pa 
lucha pa y logra nan metanan personal, nan hopi biaha 
ta wordo caracterisa como hendenan egoista. 


NOTA ADICIONAL 

Hendenan cu e tipo di personalidad A aki hopi biaha 
ta mas sensibel pa diferente enfermedad y otro desvi- 
acionnan. 


RECORDATORIO 

Corda semper cu tin un forsa tremendo den haya sa ken 
bo ta mas profundo y tambe siña con pa uza esaki. Si bo 
sa kico ta haci bo feliz, bo personalidad, bo interesnan, 
y bo capacidadnan, djis uza nan y tur cos lo cana mas 
bunita. 

Explora bo bandanan bon y malo di bo personalidad ta 
fortalece bo. 


PERSONALIDAD TIPO B LO SIGUI DEN UN 
OTRO PUBLICACION! KEDA PENDIENTE! 

E contenido di informacion aki no ta substituto pa con- 
seho profesional, diagnostico of tratamento. Si bo ta 
reconoce algun señal y sintomanan di depresion lo ta 
bon pa bo busca ayudo profesional. 

Curso cortico na biblioteca: Skirbi creativo 


BIBLIOTECA Nacional Aruba 
ta ofrece un curso cortico di skir- 
bimento ‘Creative nonfiction’ na 
october. E curso tin duracion di 
6 siman. Esaki ta tuma lugar na 
Biblioteca na Playa. Instruccion ta 
na Papiamento y Ingles y ta bou 
guia profesional di Writing Coach 
Deedee Baarh. E curso su nivel ta 
avansa (level 3). 

E curso ta cuminsa diarazon dia 30 
di october y ta sigui dianan 6, 13, 
20 y 27 di november y dia 4 di de- 
cember, tur sesion ta di 5or pa Tor. 
registracion por via info bibliote- 
canacional.aw prome cu diahuebs 
dia 17 di october. 


Creative nonfiction ta basa riba e 
experencia y memorianan unico di 
e autor. E ta pa conta un storia ber- 
dadero uzando obhetonan creativo 
y tecniconan di skirbi di fiction y 
poema. 

E ta un mescla perfecto entre e 
hechonan real y e personal. E ta 
un storia berdadero skirbi den un 
manera bunita y interesante. 
No-ficcion Creativo por tuma dife- 
rente forma manera; Travel writ- 
ing, personal essay, lyrical essay, 
autobiografianan, 


memoir, jour- 


nalnan of blog post pa menciona 





algun. Esaki ta interesante pa tur 
esnan cu ta gusta skirbi di nan pro- 
pio experencia y ta desea di post, 
blog of publica di otro forma pero e 
por keda priva tambe den un jour- 


nal. 


Biblioteca a organisa level 1 y 2 
na 2018 y 2019. 

Deedee Baarh a duna Creative non- 
fiction level 1 cu 2 na Biblioteca na 
2018 y 2019. Deedee a completa su 
Bachelor's degree na University of 
Central Florida y su Master's na 
City College of New York den Cre- 
ative Writing y tin experencia am- 
plio den diferente area di creative 
writing, proofreading y editing. 


SINTONISA TUR MERDIA, 
RADIO GALACTICA 99.9 
E PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 


99.9 

Henk Meijer a scoge Rouel Baarh como 


Best Fighter di e Best of the Best Taekwondo 


DIASABRA ultimo tabatin e Best 
of the Best Taekwondo Test Event or- 
ganisa pa Brazil Taekwondo Stichting 
y 11 bon atleta di Aruba a bringa contra 
di Surinam y Panama. 

Despues di e Himno di Aruba, dr. Gua- 
icaipuro Jimenez, Presidente di Aru- 
ba Taekwondo Bond a hiba palabra na 
tur esnan presente y despues a duna 


okay p'e competencia por a cuminsa. 


Rouel Baarh a bringa contra di dos faha 
preto, Bjorn Hermelijn for di Surinam 
y Danon Delamore di Brazil Taekwon- 
do Stichting. Rouel Baarh a demostra 
su potencial ganando tur dos pelea. 
Niun hende no a spera cu Rouel Baarh 
lo por a bira asina bon despues cu nan 
a lage cay pa un tempo y awor a dem- 
ostra den Best of the Best Taekwondo 
Test Event con bon Dios ta. 


Ex Campeon Mundial, coach Olimpico 
Henk Meijer a duna su puntonan pa- 
kico a scoge Rouel Baarh como su Best 
Fighter Nacional den e Best of the Best 
Taekwondo Test Event y tur hende a 
apoya esaki. Cristhian Moralez Gomez 
di Panama a sali Best Fighter interna- 
cional. 

Jamal Chiragally di Surinam a sali Best 
Coach den e Best of the Best Taekwon- 
do Test Event manteniendo su mes bon 
na e reglamentonan internacional di 


coaching. 


Guillermo Rodriquez, Referee di 3 Olim- 
piada a duna di conoce cu Best of the 
Best Taekwondo tabata uno di nivel y 
tambe a apunta kico tur lo mester cam- 
bia y mehora pa Best of the Best na luna 
di november 2019. 

Riu Palace Antillas a ofrece lunch 
na fundacionnan di bestia 











RIU Palace Antillas ta sigui traha duna 
bek na comunidad di Aruba y, n'e ocasion 
aki, nan staff a haci esaki un biaha mas 
dor di haci un donacion n'e fundacionnan di 
bestia. 

E fundacionnan a bin hunto den e “Mash 
spay and neuter campaign", yudando mas 
di 400 cacho y pushi. 


Cada fundacion a bin cu cacho y pushinan cu 
nan a rescata pa opera nan, haci un checkeo, 
baña nan, duna nan di come y bebe. 

For di mainta tempran nan a cuminsa y 
pesaki Riu Palace Antillas a dicidi di haci 
un donacion special di lunch p'e empleado y 
ayudantenan. 


E fundacionnan y su miembronan a gradici 
Riu Palace Antillas p'e donacion aki, pero 
tambe di tur sosten cu e hotel a duna nan. 
Riu Palace Antillas ta contento y orguyoso 
di por sostene e fundacionnan, pero tambe 
ta spera cu mas hotel por duna nan sosten 


na nan. 

UN SNECHI DI PALABRA DI DIOS 


XXVII DIADOMINGO ORDINARIO 

1 lect: Hab 1, 2-3; 2, 2-4 pri 
Salmo: 95 DM fam 
2 lect: 2 Tim 1. 6-8. 13-14 

Evangelio: Lc 17, 5-10 


Un dia e discipelnan a bisa Señor mesus: Laga nos fe crece.” Anto Señor a bisa nan: 
“Si boso fe tabata mes grandi cu un pipita di moster, boso lo a bisa e palo grandi aki: 
'Sali for di tera cu reis cu tur y planta bo mes den lama' y e palo lo a tende di boso. 
Cual di boso lo bisa boso sirbido cu ta ploeg tera pafo of cuida carne pa boso, ora e 
yega cas for di cunucu: 'Bin mesora bin sinta na mesa'? Ningun hende! Mas lihe bo ta 
bis'e: 'Prepara mi cuminda pa mi; faha bo lomba y sirbi mi, te ora mi caba di come y 
bebe. Despues bo tambe por come y bebe. "Acaso bo ta yama bo sirbido danki, 
pasobra el a haci loke a orden'e? Mescos asina boso tambe mester bisa, ora boso a 
haci tur loke a ordena boso haci: “Nos ta sirbido inutil! Simplemente nos a cumpli cu 
nos deber!" 


Palabra di Sefior! 


MENSAHE 


Ora apostelnan a pidi Hesus aumento di fe El a bisa nan: "Si 

boso fe tabata mes grandi cu un pipita di moster, boso lo a 

bisa e palo grandi aki: 'Sali for di tera cu reis cu tur y planta bo 

mes den lama’, y e palo lo a tende di boso.” Na prome luga pa 

medio di e contesta aki Hesus ta haci nos consciente cu don 

di fe ta sumamente importante den nos bida. E ta haci nos 

capaz di haci cosnan grandi. Nos sa cu ningun di nos por 

ranca un palo grandi cu su reis y plant'e den lama. 

Pero fe ta haci nos capaz di haci cosnan cu humanamente ta 

imposibel. Un hende cu ta pensa cu tur cos ta depende di dje 

mes y cu e por hacie semper manera e kier, nunca por compronde kico kiermen fe den 
Dios. En cambio, en cuanto nos ta reconoce cu nos ta den sirbishi di Dios y ta haci 
esey cu humildad y obediencia e ora ey nos lo ripara e poder di Dios cu ta obra den 
nos y pa medio di nos. 

P'esey tambe Hesus ta siña nos e actitud corecto di fe den Dios: “boso tambe mester 
bisa, ora boso a haci tur loke a ordena boso haci: 'Nos ta sirbido inutil! Simplemente 
nos a cumpli cu nos deber!" E ora ey nos lo ripara cu nos ta participe di cosnan grandi. 
Por ehempel di nos mes nos no por biba ni un seconde, di nos mes nos no por stima, 
di nos mes nos no por siña, etc. Asina cu cada momento di nos bida ta un milager, ta 
algo extraordinario. 

P'esey tambe nos mester entrega nos bida den man di Señor, permiti p'E dicidi pa nos, 
confi'E cu tur cos cu E lo dicidi den nos bida ta pa nos bienestar. Hende sin fe cu kier 
dirigi nan bida, finalmente lo sufri fracaso. 

Hende cu ta confia Dios, aunke nan ta pasa momentonan dificil, nan ta trankil, pasobra 
nan ta sigur cu loke Dios ta manda semper ta pa nos bienestar spiritual y salbacion 
eterno. 

Precisamente, fe ta duna nos e seguridad aki, pasobra kere kiermen: ‘ta sigur di 
cosnan cu nos ta spera' (Hebr 11,1). 


ORACION 
Señor, aumenta mi fe! 


PROPOSITO 


Evalua bo fe den Dios, bo fe den bo mes, den otro y den 
cosnan material pa logra un fe sano den Dios. 

Iniciativa di Paul Freed 


Trans World Radio 55 aña den aire fo'i Bonaire 

KRALENDIJK -- Trans World Radio (TWR), na Spanò 
Radio Transmundial, a cumpli 55 afia transmitiendo for 
di Bonaire. Riba e fecha cu e emisora a cuminsá cu su 
transmisionnan for di Bonaire tin un tiki confusion, den 
sentido cu riba Internèt ta saliendo informacion e dianan 
aki indicando cu ta 1 di october 1964 TWR a bay den aire, 
miéntras cu Johan Hartog den su buki: ‘A short history of 
Bonaire' ta mencioná 13 di augùstùs di e aña ey. Hecho cu 
TWR t'ei ketu bay. 











Trans World Radio ta un emisora Evangélico Cristian, con- 


siderá como e organisacoon di media Cristian mas grandi 
na mundo. Na ta usa tanto ‘mediumwave’, ‘shortwave’ 
como frecuencia FM pa manda nan sefialnan den aire. 

E transmisornan FM di mes ta pa cubri áreanan local, 
como cu sefialnan di FM no ta yega leu. ‘Shortwave’ en 
cambio ta carga sefialnan di e emisora hiba paisnan le- 
hano. 


PAUL FREED 

Historia di TWR a cuminsá na 1952, ora cu Paul Freed a 
hinca un organisacion radial den otro pa alcansá Spafia 
for di Maroko. Mas despues TWR a move pa Monaco. 
Otro sitionan di transmision a bin riba e isla Guam, Bo- 
naire, Sri Lanka, Chipre y Swaziland. 

Persona cu a hunga un ròl importante den e negociacionnan 
pa trece Trans World Radio Bonaire tabata Toon Abraham, 
persona principal den gobernacion di Bonaire e tempo ey. 


El a conta p.e. cu den mesun tempo ey e emisora radial 


Deutsche Welle di Alemania tambe kier a pone un stacion 
na Bonaire. 

Interesante ta cu despues Radio Nederland Wereld Om- 
roep (RNWO) tambe su bista a cay riba Bonaire y a esta- 
blecé un stacion retransmisor, cu inicialmente tabata hür 
e transmisor di ‘mediumwave’ di TWR pa difundí su pro- 
gramanan, banda di nan mes dos transmisornan di ‘short- 


wave’. 














HOPI MOVECION 

Establecimento di TWR na Bonaire a trece hopi movecion 
riba e isla. A construi basta cas na entre otro Belnem y 
Tera Kora pa trahadornan di TWR y nan famia. Diripiente 
tabatin un comunidad internacional notabel na Bonaire. 
Fundador di TWR, Paul Freed, den e buki ‘Towers to Eter- 
nity’. publica na 1979, ta conta su storia riba realisacion di 
e emisora aki, cu awendia, banda di frecuencianan radial, 
ta usa tambe Internét, satélite y otro posibilidadnan cu 
tecnologia ta brinda. 

Na cierto momento tabata existí duda tocante continu- 
acion di TWR na Bonaire, pero algun tempo pasá a haci 
inversionnan grandi y awor por concluí cu TWR lo sigui 
transmiti for di Bonaire pa hopi aña mas. 

Dokternan di cas no tabata pa participa 


WILLEMSTAD. E manifestacion di protesta cu 
specialistanan medico tabata planea pa tene otro si- 
man den Alameda den sentro di siudad a para. 

E motibo di esaki ta cu originalmente ta solamente 
docternan di cas a dicidi cu nan no ta participa na e 
manifestacion pasobra nan abogado a recomenda nan 
pa spera si e por logra un acuerdo cu Minister di Sa- 
lubridad. 


Mientras tanto e mesun abogado ta actua como un con- 
sultador pa e minister en cuestion di acuerdo cu fuen- 
tenan digno di credito den e sirculo di specialistanan. 
Hustamente e docternan di cas tabatin un litania di 


keho y reclamo riba e intencionnan di e minister di Sa- 
lubridad pero intervencion dje abogado cu nan a selec- 
ta a pone nan desisti di participa na e manifestacion. 
Varios miembro di e gremio di specialista a a splica e 
corant aki cu aparentemente e abogado a actua como 
Cabay di Troya pa e minister y tin e gremio di docter- 
nan di cas domina cu su indicacionnan. 

Te cu diahuebs ta e docternan di cas so a indica cu nan 
no ta participa na e manifestacion pero ayera mainta 
mas specialista manera sicologo y dentista a djoin e 
tendencia di no manifesta. 

Mirando e desaroyo aki e gremio di specialistanan 
medico a dicidi di bandonan e plan pa manifesta. 


WILLEMSTAD - Diabierna 4 di october 
2019 alrededor di 08.25 or, e homber sos- 
pechoso S.T.E.P. di 29 aiia di edad naci na 
Corsou, kende tabata bisto riba e video cu 
polis a publica dia 3 di october ultimo (Co- 
municado di Prensa 395/2019), a entrega su 
mes na departamento di team di Atraco. 
Ta trata aki di e caso cu a tuma luga dia 
25 di augustus 2019, unda un homber y un 
dama a secuestra un damita. 

Algo despues, alrededor di 09.40 or e otro so- 
spechoso, e dama A.E.M. di 33 aña di edad 
naci na Corsou, cu tabata den compania di e 
homber ariba menciona, tambe a entrega su 
mes na e departamento conserni. 

Ambos sospechoso a keda detene y presenta 
dilanti un Fiscal Auxiliar cu a ordena nan 
encarselamento pendiente di mas investig- 
acion. 

Cuerpo Policial kier yama danki na tur me- 
dio di comunicacion cu a copera pa publica 
e imagennan cu a keda suministra, cu a en- 
curasha e dos (2) sospechosonan pa entrega 


nan mes. 

Corsou EY 


Cu secuestro di hoben Hulandes: 


Criminalidad a kibra tur record na Corsou 





TER uc ELE A es MR 
MESE dad q su pz to a : 





WILLEMSTAD. Despues di basta dia di rumor y 
speculacion, porfin polis a revela e caso di secuestro 
cu pa poco por a caba cu asesinato di un hoben mucha 
muhe Hulandes cu a bay saca placa for di machine den 
oranan di marduga riba Caracasbaaiweg. 

Cu poco palabra por califica e hecho cu cinco siman 
pasa criminalnan desalmado a secuestra un hoben 
muhe Hulandes na un machine di lanta placa riba 
Caracasbaaiweg y despues di a oblige di lanta sen pa 
nan, a purba asesine marando su man y pianan y tire 
den laman for di baranca na Mirador entre Knip chiki 
y Grandi. 

De facto, ta hopi insolito cu ta awor numa autoridad- 
nan policial ta revela e hecho aki despues di 5 siman 
ora cu e criminalnan a haya tur oportunidad pa limpia 
pista y talbes hasta a lastra bay for di Corsou. 

E caso en cuestion a sosode marduga di 25 di augustus 
alrededor di mitar di dos ora un criminal cu ni a per- 
cura pa tapa su cara na drechi a secuestra un hoben 
muhe Hulandes riba Caracasbaaiweg na altura di un 
truk di pan. 

E malechornan tabata un homber y un muhe kendenan 
a mara e victima na su man y pia, tapa su wowonan, 
y bay cune - contra su boluntad por supuesto - na dos 
diferente bancomatico, y a oblig'e saca sen for di tur 


dos bancomatico. 

Un dje machinenan tabata den e bario di Jandoret y 
unu den bario di Buena Vista. 

E malechornan a trata na diferente ocacion di asfixie 
y despues cu nan a logra saca sen for di e bancomati- 
conan, nan a bent'e, mara na su man cu pia, for di 
baranca na e mirador mey mey di Kenepa chiki cu Ke- 
nepa grandi. 

Diahuebs bosero policial a lansa un suplica na comu- 
nidad pa si cualkier persona cu por reconoce e persona 
riba e grabacion aki of cu tin informacion tocante di 
e caso aki, pa por fabor meldu esaki na polis via di e 
numbernan 917 of 108, cual ta e liña anonimo. 

Nos ta insisti: polis ta ricamente lat cu e informacion 
aki cu a bin manera ‘mosterd na de maaltijd’ pasobra 
si a publica e fotonan directamente despues dje suseso 
talbes ya caba nan lo por a anuncia captura dje duo 


malvado. 


Di otro banda e hecho aki mester sirbi como atverten- 
cia tambep a anto hende hoben of hende grandi, no 
importa e sexo, no uza machine di saca placa den or- 
anan di marduga pa awendia na Corsou criminalnan 
ta rondia cayanan maneera bestia predador pa mira 


ken nan por haci daño y haya sen fasil. 

No ta Banco Maduro so pero tur 
banco a cera cuenta di MFK 





WILLEMSTAD. Banco Maduro a cera cuenta di 
MFK pe motibo cu Gerrit Schotte, Jacinta y Jamalood- 


in ta den cosnan di husticia y p'esei ta cera nan cuenta. 
Nan tin algun luna ta coresponde cu banco y nan a 
dicidi di serea e cuenta y ta buscando alternativa pa 
sigi bay dilanti pasobra tin miembro, donante, y fonto 
y mester ta un cuminda y pa Conseho supremo Elec- 
toral ora nan tin cu haci control riba situacion finan- 
siero, nan ta mira kico a drenta y Sali. 

Asina nan ta controla finansa di un partido. 

E asunto a cue nan foi base cu tur hende ta haci ne- 
goshi k banco nan ta binb cu medida asina contra bo 
pasobra e ta crea 

Den nan carta nan a menciona Gerrit Schotte, bos- 
nan ta tilda nos di chanchuyo pero nan a lab 325 mion 
doler. Unda moralidad y ki midi ta usa pa nos. 

A yega tempu pa bin cu leinan pa banconan tambe y 
nos mester di un banco pa wardabo sen. 

Ta buscando alternativa pasobra e cosnan aki no por 
sigi. 

Of ta pasobra ta MFK pasobra ta yagmento tin pa 
mata MFK. 

Nos kier solucion pasivo. 

Prome ta cuestion di rifero y awor ta MFK y si por tin 


otro banco por ta un solucion. 


Mi ta spera cu ta nan so ta haci e cos aki pero rifero- 
nan tin cuenta ketu bay serca nan. 

Gijsbertha a bay comebrsa pa regla asunto dje rifero- 
nan y kier sa si gijsbertha lo regla eaki pa MFK. 
Gobierno di Corsou tambe ta trahando conforme e 
agenda aki den varios trayecto, caminda educacion su 
enfoke ta keda sigura den enseñansa di calidad, inklu- 
cion, enseñansa ekitadivo pa asina promove enseñan- 
sa continuo y oportunidad igual pa tur. Ehemplenan 
di trayectonan cu ta cuadra cu e SDG-4 cu e ministerio 
di Enseñansa, Siencia, Cultura & Deporte (ESKD) ta 
e conferencia cu e tema di Igualdad di genero den Scol- 
nan: Inklucion y Unidad y tambe por mustra riba e 
conferencia cu tema: “Quality of education, equity and 
inclusion, teachers and education workers and life long 
learning. Tambe trayectonan manera registracion di 
enseñansa pre-escolar, optimalisacion di enseñansa 
secundario y avansa, stimulacion di plataformanan di 
comunicacion pa tur 'stakeholders, maneho pa ense- 
ñansa speshal/cultural, programanan di capasitacion 
di maestro/dosentenan y fortificacion di enseñansa ob- 
ligatorio tur e areanan cu ta cuadra cu e programa di 
SDG-4 pa asina nos logra cu e metanan di e 'Frame- 
work for Action - Incheon Declaration for Education 
2030'. 

WILLEMSTAD - Continuando cu un investigacion 
relaciona cu un caso di asesinato cu a tuma luga 22 di 
juni 2019 na Rooi Santo, polis a haci tres entrada hu- 
dicial cu detencion. 

Diabierne 4 di october 2019 alrededor di 04.40'or di 
marduga, personal di Divicion di Crimen Organisa 
conhuntamente cu team di Aresto y team di Manten- 
cion di Ordo Publico a tene entrada hudicial den tres 
cas na Rooi Santo. Durante investigacion den e cas- 
nan polis a detene e hombernan sospechoso: 

* D.D.P. naci na Corsou di 28 aña di edad; 

* J.M.N. naci na Corsou di 30 aña di edad; 

* Y.L.W. naci na China di 22 aña di edad. 


Den e casnan polis a confisca articulonan cu ta di im- 
portancia pe investigacion. Tambe polis a detene un 
dama di 21 aña di edad, di nacionalidad Venezolano 





cu no tabatin e documentonan nesesario pa por per- 


manese riba nos isla. A entrega e dama na Departa- 


mento di Imigracion. 


A presenta e hombernan sospechoso dilanti un Fiscal 
Auxiliar cu a ordena nan encarselamento pendiente di 


mas Investigacion. 


Sindicato di Enfermeria y 
SEHOS a resolve nan conflicto 


WILLEMSTAD. Diahuebs nochi e presidente dje 
sindicato di Personal den Enfemeeria sr. Diaoen a an- 
uncia cu e disputa entre hospital y CBV a keda solu- 
ciona cu aporte di tur hende y cu hospital lo a paga 


loke nan a retene sin paga e instancianan conserni. 


Ta trata aki di sen cu hospital a retene di belasting y 
prima y cu lo a keda registra como debe dje trahado si 
hospitdal no a paga esaki. 


Esey a sosode diahuebs. 

Ayera mainta e sindicato a keda di mira e comprobante 
di pago ya asina por musra e miembronan y mantene 
trankilidad. 

SEHOS a indica cu lo cumpli pero pa tur sigur e sindi- 
cato a envolve minister di Finansa particularmente pa 


loke ta e sen di belasting cu a keda retene. 


E sindicato no kier pa nan mes keda responsabel pa e 
debenan na personal cu ta nan penshun di futuro. 
Hunto cu e pasonan sindical diahuebs merdia a yega 
na solucion y cu a cumpli cu loke a palabra y si a bon e 
sen ta riba cuenta di ENNIA caba. 


E sen no ta bay riba cuenta dje empleado pasobra ta 
prima di penshun cu ta 1% cu a deposita den pasado y 
a cana e proseso hunto cu asociacion di pencionadonan 
onke cu di parti di e pencionadonan e directiva a rec- 
lama amargamente cu nan no por haya contacto cu 


presidente dje sindicato. 


Pencionadonan a haya cu CBV no ta contesta nan 
cartanan pero SBV no a reakciona riba e reclamo y 
a indica cu nan ta canando un caminda y hunto cu 
pensonadonan a bay petit comite pero no a contesta e 
pregunta. 

Cu inmensa Tristesa nos ta anuncia e fayesimento di 


p 


? 
> 


Mi 


Arcenilio Espinosa Beltre 
*02-11-1947 - 129-09-2019 





Esposa: 
Ramona Espinosa Amador 


Mama: 
Maria Beltre 


Yiunan: 

Audri Espinosa y Familia 
Magdalena Espinosa y Familia 
Raquel Espinosa y Familia 
Ramon Emilio Espinosa 

Jefri Espinosa 

Michael Espinosa 

Amauri Amador 





Yiunan na Sto.Dom: 
Jorge Espinosa 
Lisset Espinosa 


Rumannan: 

Raul Espinosa y Melida y Familia 
Manuel Espinosa 

Jose Espinosa 

Elisa Espinosa 

Digna Espinosa 


Sobrinonan: 
Francia Espinosa 
Raulin 

Aba 

Wendy Espinosa 


Nietonan: 

Marleny Espinosa 
Tracey Espinosa 
Rancell Espinosa 
Yoaldrid Espinosa 
Jaysmall Espinosa 


Y demas Famia Beltre Espinosa y Famia Amador na 
Sto.Dom 





Ta invita pa asisti na acto di entiero cu lo tuma dialuna 7 
october 2019 for di 2'or pa 4'or di atardi na Royal 
Funeral Home pa santana central di Sabana Basora. 


Oportunidad pa condolencia lo ta diasabra 5 october 
2019 for di 7'or pa 9'or di anochi na Royal Funeral 
Home. 

Ke 7A 74 
Aufora Aui ora 
Do Q Do e, 
Funeral Home & Crematory Funeral Home & Crematory 


“Bou di alanan di Dios mi ta sigur’ 
Abo ku ta biba bou di amparo di Altisimo, ta hospeda 
den sombra di Dios Omnipotente, bisa Señor: 
"Mi refugio, mi forti, mi Dios, den kende mi ta 
pone mi konfiansa" 
Salmo 91:1-2 














Bou di alanan di Dios mi ta sigur" 
Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 
“Mi refugio, mi forti, mí Dios, den kende mi ta 
pone mi konfiansa” 
Salmo 91:1-2 




















Cu inmenso tristesa nos ta anuncia 
fayecimento di nos ser stima: 





Cu dolor na nos curason, pero conforme cu boluntad di 
Señor, nos ta anuncia fayecimento di nos ser keri: 








= 


Frederick Alexander Pourier 
Mihor conoci como Erick 
*08-02-1958 + 01-10 -2019 


Juana Geerman 


Mihor conoci como "Nini" 
*27-01-1928 - 102-10-2019 






















Acto di entiero lo wordo anuncia despues mE 
Acto di entiero lo wordo anuncia despues 


Ke 74 
Aufora 
So 2 


Gradicimento / Invitacion 












Ke 
Aufora 
: LY 


“Bou di alanan di Dios mi ta sigur’ 
Abo ku ta biba bou di amparo di Altisimo, ta hospeda 
den sombra di Dios Omnipotente, bisa Señor: 
"Mi refugio, mi forti, mi Dios, den kende mi ta 
pone mi konfiansa" 
Salmo 91:1-2 





























Pa medio di esaki su yiu Lia Lopez y yiunan 
kier a gradici tur Rumannan, Cunjanan, Subrino y 
Subrinanan, ihanan, prima y primonan y demas 
famianan, bisinja, amigo y conociman pa nan Sosten y 
Consuelo durante enfermedad, 
fayecimento y entiero di nos difunto stima: 





Cu dolor na nos curason, pero conforme cu boluntad di 
Señor, nos ta anuncia fayecimento di: 














Jose Cecario Olivir 
*26-08-1960 - T03-10-2019 






Sra Jacintha 
Croes -Werleman 








Acto di entiero lo wordo anuncia despues 





Tambe un danki especial ta bai na Stichting "Hope", su 
Club di Kibrahacha, Aurora Funeral Home pa nan bon 
servicio, Pastoor Jairo Maduro y Comision di Santana di 
Santa Cruz, 















Alavez nos ta invita tur famia, bisinja,amigo y conociman 
pa un Misa di 8 dia cu lo bira Dialuna dia 7 di Oktober 
na Kapel di Alto Vista na unda lo ta bai tin un Santo 
Sacrificio di Misa Nacional pa 6:00 di atardi. 









Diasabra, 5 October 2019 


AWEMainta 


B 





Alerta pa video den cua ta imitá Polis 


WILLEMSTAD `- 


mente Cuerpo Policial a tuma nota 


Reciente- 


di un video cu ta den circulacion, 
riba cua por constatá dos tipo cu ta 
para un vehículo y ta ordená ocu- 
pantenan di e vehículo aki pa habri 
e baul di nan auto y pa benta e yabi 
abou. 

Na promé lugar Polis ta refutá cu ta 


RÈL 
Aufora 
So Y 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 
Salmo: 23 











Cu hopi tristeza pero conforme cu boluntad di Dios, 
nos ta anuncia cu a bay laga nos den brasa di Señor: 





Em il 


Maria Mercedes Cano 
Mihor conoci como Mercedes 
*14-09-1933 - T02-10-2019 

Na nomber di su: 


Yiunan: 
Humphrey Gomez 
atricia Gomez y esposo German 





letonan: 
Douglas y Albert Rey 





Rumannan: 
Rosa Cano y famia 
Luis Cano y famia 
Fidel Cano y famia na Venezuela 








Primo(a)nan, amigo(a)nan, conociman y bisiñanan 


Demas famia: Cano, Gomez, Medina, Rey, Zuniga, 
Cabrera, v/d Berg, Ismail, Maquilon, Salazar, Roman na 
Colombia 








Ta invita pa acto di condolencia y entiero cual lo tuma 
lugar na Aurora Funeral Home diasabra 5 di oktober 
2019 di 9'or pa 11'or di mainta. Despues lo sali pa 
Santana Centraal Sabana Basora. 














Disculpa nos si den nos tristesa nos por a lubida algun 
famia of conocir. 


trata aki di miembronan di Cuerpo 
Policial cu di e forma aki a para un 
vehiculo, hasta menasando e ocu- 


pantenan cu nan lo tira. 


Ta bon pa enfatisá cu e accion aki, 
na unda ta menasa ciudadanonan 
y usa calidad (funcion) falso, ta cas- 
tigabel pa ley. 


Rint 
Aurora 
Do LY 


The LORD is my shepherd; | shall not want. He maketh 
me to lie down in green pastures; he leadeth me beside 
the still waters. He restoreth my soul: he leadeth me in 
the paths of righteousness for his name’s sake. Psalm 


23 


With great sorrow but grateful for everything he did for 


us, we announce the passing of: 


Maria Varga Alingcomot 
*14-07-1950 - TO1-10-2019 


Left to moum his loss are: 
Son: 
Jazon Alingcomot 


Sisters: 
Cora Alingcomot 
Isabel Velano & Domingo Velando 


Niece: 
Joyce Velano 


Grandchild: 

Simon Alexander V. 
Ninfa Jaranilla 

Jo Ann Shulman 
arivic Bantolin 
Luisa Bantolin 
Carina Bantolin 
Alex Bantolin & Family 
Tetet Bantolin 
Pamela Alingeomot 

















Condolences and farewell will take place on Monday 


october 7, 2019 at Aurora Funeral Home from 8 pm to 


11 pm. Cremation will take place in family union. 





Banda di esey, e situacion aki ta 
uno sumamente peligroso, ya cu p'e 
ciudadano ta bira hopi difícil y con- 
fuso pa sa, ki ora ta trata di Polis 
cu ta pare y ki ora no. 


En conexion cu e suseso aki, Polis ta 
suplicá esnan cu a bira víctima, pa 
pasa na un di e wardanan p'asina 
ey haci un denuncia oficial. 

Finalmente Polis ta haci un 
suplicá n'esnan cu ta haci e 
chansa di mal gusto aki, pa 
stop inmediatamente cuné, 
ya cu e ta bay contra di e se- 
guridad cu nos ta haciendo 
esfuerso tur dia di nobo pa es- 


tablecé den nos comunidad. 


WILLEMSTAD - Dia- 
huebs 3 di october 2019, al- 
rededor di 19.00'or, personal 
di Warda di Polis Montaña 
conhuntamente cu personal 
di UBW y MEO a tene control 
general na seis establesimen- 
to di Horeca den area pariba 
di brug. En conexion cu esaki 
cuater di e localidadnan aki 
a keda cera pa motibo cu nan 
papelnan no tabata na ordo y 
polis a confisca dos machine 
di hunga placa. Tambe polis 
a cera un truk di pan cu pa 
di tres biaha a haya un adver- 
tencia. 


E controlnan aki ta continua. 


ES AWEMainta Diasabra, 5 October 2019 





44 AV EMainta 


E unico corant GRATIS 


Abona awo 
Manda un e-mail na: 
Noticia@awemainta.com 
y skirbi e palabranan: “Ami Kier Abona” 


x 


Like us on: 
facebook. 
Ei 








Like nos riba facebook 









Keda ‘up to date’ y like nos riba facebook 
WWW .facebooK.com/awemainta 


Subi riba nos website 


WWW.awemainta.com 





AWEMainta completamente 


DIGITAL 











